text:
Skjótt fer Tórshavnar býarsavn undir regluligt framsýningarvirksemi, og tí vil kommunan á tal við borgarar, sum hava áhuga í at mynda og geva sítt íkast til felags býarsavnið.
Tórshavnar kommuna skrivar á heimasíðu síni, at fólk, sum hava hugskot til, hvat innihaldið í býarsavninum skal vera í framtíðni, eru vælkomin á fund í Auluni í Finsen mánakvøldið 20. november kl. 19.
Kommunan skrivar soleiðis á heimasíðu síni:
"Tað er umráðandi fyri Tórshavnar kommunu, at vit sum høvuðsstaður varpa ljós á fólk, lív, mentan og virksemi, sum býurin hevur verið karmur um - serliga farnu hundrað árini. Tíðin er komin til at geva Tórshavnar býarsavni eina fasta legu, soleiðis at borgarin og vitjandi kunnu uppliva okkara felags siðsøgu og mentanararv. Hevur tú hugskot til, hvat innihaldið skal vera í einum framtíðar býarsavni? Hevur tú lutir, myndir ella annað, sum kunnu siga eina søgu um býin, og sum tú kundi umhugsað at latið ella lænt Tórshavnar býarsavni? So vilja vit fegin síggja teg til eitt evniskvøld um Tórshavnar býarsavn, har høvi verður at kunna seg um ætlanir fyri savnið og at koma við hugskotum til, hvussu savnið skal myndast."
Øll eru vælkomin - eisini fyri bara at lurta.


c: text/html

text:
Søgan um 1001 Rót og Rútmu-sending í útvarpinum, er samstundis ein søga um kærleika og longsul. Tað er ein søga um ein inniligan alsk til tónleikin, sum mentist gjøgnum saknin eftir foreldrunum. Pápi Petur Rouch, sum var bretskur hermaður, fór av landinum, áðrenn Petur varð føddur, og mamman flutti, tá Petur var fýra ára gamal og lat foreldrum sínum sonin.
Hetta er byrjanin til samrøðuvangamynd um Petur Rouch, sum upprunaliga kundi lesast í Dimmalætting fyrr í ár. Við nýggju heimasíðuni Dimma.fo eru allar greinar úr blaðnum nú eisini tøkar á netinum hjá haldarum av blaðnum, og teimum, sum keypa sær serstakt Dimma+ hald.
Fyri, at tú kanst fáa eina smakkiroynd upp á tað, sum stendur í blaðnum, og altso nú eisini er tøkt á netinum, ber her til ÓKEYPIS at lesa um spennandi lívið hjá útvarpsvertinum, sum nú hevur lagt country-sendingina Rót og Rútmu afturum seg.
Greinin kann lesast við at trýsta HER

robotstxt: allowed

filter: keep


text:
Starvsnevnd SSF hevur samtykt at taka út fylgjandi svimjarar afturat til Norðurlendsku Meistarastevnuna og Juniormeistarastevnuna 2017, sum verður í Laugardalslaug í Reykjavík hin 1. til 3. desember 2017.
- Barbara Debes (2000), Ægir
- Lena Rannváardóttir (1998), Havnar Svimjifelag
- Lív Erlingsdóttir Eidesgaard (1999), Havnar Svimjifelag
- Niels Nattestad (1998), Havnar Svimjifelag
Hartil er Markus Joensen (1996) úttikin fyri kravtíð klárað á DM fyri lið hin 17. desember 2017, og prógvað aftur nú á DM á stuttgeil 2017. Markus hevur sínar røtur í Havnar Svimjifelag, men venur við Lyngby Svømmeklub.
Continue reading →
Posted in Kapping
|
Tagged NM/NJM 2017
|
Her er innbjóðing til FS-stevnu, leygardagin hin 25. november 2017, sum Fuglafjarðar Svimjifelag skipar fyri í svimjihylinum í Fuglafirði. Hetta er svimjistevna fyri okkara yngstu aldursbólkar – 1, 2 og 3.
Continue reading →
Posted in Kapping
|
Tagged FS stevna 2017
|
Her er innbjóðing til Føroya Opnu Masters Meistarastevnu 2017, sum verður í Klaksvíkar Svimjihøll, leygardagin hin 18. november.
Continue reading →
Posted in Kapping
|
Tagged FOMM 2017
|
Starvsnevnd SSF hevur samtykt at taka út fylgjandi svimjarar afturat til Evropameistarastevnuna á stuttgeil 2017, sum verður í Royal Arena í Keypmannahavn hin 13. til 17. desember 2017.
- Vár Erlingsdóttir Eidesgaard (2001), Havnar Svimjifelag
- Alvi Hjelm (1996), Ægir
Continue reading →
Posted in Kapping
|
Tagged EMS 2017
|
Her er offisielli úrslitalistin frá FM á stuttgeil 2017, sum var í Svimjihøllini í Gundadali nú um vikuskiftið, 3. til 5. november 2017. Hartil yvirlit yvir heiðursmerki og met.
Continue reading →
Posted in Kapping
|
Tagged FM 2017 S
|
Svimjihøllin í Gundadali verður nú um vikuskiftið karmur um árligu FøroyaMeistarastevnuna á stuttgeil, sum samstundis er avgerandi fyri úttøku til NM/NJM og EM á stuttgeil í desember. Kringvarp Føroya sjónvarpar allar tríggjar finalupartar, frá kl 17:00 til 19:00, fríggjadag 3. til sunnudag 5. november 2017.
Continue reading →
Posted in Kapping
|
Tagged FM 2017 S
|


text:
Orð: Mikkjal á Ryggi
Lag: Andreas Peter Berggreen
1. Í oyðimørkum fram við vatnsins strendur
so hugagóð ein mannamúgva stendur,
tey sjúku batna, sorgarbyrðar lætna;
tá gloyma tey, at einki er til matna.
2. So mæltu sveinar: Lat nú fólkið fara;
fimm breyð og fiskar tveir vit hava bara,
hvat munar tað til allan henda skara,
men Jesus vil enn mikið meir tey læra.
3. Við bøn og signing byrjar hann so býtið,
fimm túsund mans, og eingin fekk ov lítið,
til avlops vóru tægur tólv á tremur, –
tey stórverk enn Guðs signing javnan fremur.
4. Men sjáldan rennur mær og tær í huga,
at tílík undur vit so ofta skoða;
eitt lítið fræ í døkka mold vit sáa,
á heystardegi ríka frukt vit fáa.
5. Ei tørvar mær at grunda út Guðs leiðir,
men líta fast á hann, sum valdið eigur;
hann varðar meg, sum jørð og himni ræður,
í hondum hans tá kann eg ganga glaður.


text:
So er eystanstevna og eins og undanfarin ár, er eystanstevnukabarettin á skránni.
Leikarar og onnur áhugaði savna tilfar og yrkja sangir gjøgnum árið, og aftur hesaferð er nógv at taka av.
Vit kunnu vænta okkum eina stuttliga kabarett við nógvum lokalum og almennum tilfari. Nógv er at tríva í, og sjálvsagt fær fólkaatkvøðan um kommunusamanlegging nógva umrøðu. Vitja verður í einum av lokalu handlunum, har keypmaðurin veit um mangt og hvat og er hollur í ráðum. Nógv kend fólk koma á gátt hjá áðurnevnda keypmanni.
Seinasta árið hava sjónvarpssendingar sum X-factor og Mælt verið vælumtóktar. Men hvussu mundu okkara lokalu havt klára seg í tílíkum sendingum? Tað hevur kabarettbólkurin sett sær fyri at kanna, og fleiri kend fólk fara at framføra og fáa dóm fyri framførslur sínar. Spennandi verður at vita, um m.a. kendur æðuvíkingur og prestur hava "x-factor"!
Umframt sketsjurnar eru lýsingar aftur á skránni, og hvør man fara at lýsa á lýsingartorginum í ár?
Leikararnir til kabarettina eru stórt sæð teir somu sum undanfarin ár, men onkur "styrkur" er komin afturat. Sangir og tættir eru yrktir til kabarettina. Lokalir tónleikarar spæla til framførslurnar, og ein av okkara lokalu sangarum fer at syngja. Eisini fara fimleikarar at framføra og dansa.
Vælkomin á eystanstevnukabarettina "Av leiðum í Heiðum".
Kabarettin verður sýnd:
Mánadagin 11. juni kl. 19
Týsdagin 12. juni kl. 19
Mikudagin 13. juni kl. 20
Atgongumerki á 150 kr. kunnu keypast á Kunningarstovuni ella undan sýning.


text:
Føroyska fjallasúkluliðið TREK MTB.fo er í hesum døgum í Póllandi og luttekur í eini fleirdaga kapping.
Tveymans liðið við Helga Winther Olsen og Lisette Rosenbeck Christensen vunnu sunnudagin prologin í ársins Sudety MTB Challenge. Liðið var heili seytjan minuttir frammanfyri næsta lið og vónirnar eru góðar til komandi fimm kappingardagarnar.
Prologurin var ein stutt kapping meðan næstu kappingardagarnir verða væl longri og eisini tekniskt meira krevjandi.
Fyrr í ár kappaðist liðið í Andalucia Bike Race í Spania, har tey eisini vunnu fyrstu etapu og síðani gjørdust nummar tvey samlað.
Liðið kann fyljgast á heimasíðu teirra https://www.facebook.com/trekmtbfo


text:
Á setanarløtu hóskvøldið varð avdúkað, at Leguhúsið í Nesvík fær heiðurin "Ársins mentanaravrik 2017" frá Sunda kommunu, sum fyri 7. ferð lat hesa serligu virðisløn.
Trivnaðarnevndin hevur valt millum øll tey innkomnu uppskotini. Grundgevingin fyri at geva Leguhúsinum í Nesvík heiðurin ljóðaði, sambært heimasíðuni hjá kommununi, soleiðis:
"Síðani 1993 at hava hýst túsundtals børnum, ungum og vaksnum úr øllum Føroyum. Leguhúsið er ein varði í kommununi, sum umframt øll tey uppbyggjandi tiltøkini hjá Heimamissiónini hevur verið øllum økinum her at gagni."
Við heiðrinum fylgir ein glasgáva, sum myndar ein varða.


text:
Tað sum vitast kann um Gud liggur teimum jú opið; Gud hevur gjørt teimum tað opinbert. Ósjónliga vera Hansara, bæði æviga kraft og guddómleiki Hansara, sæst frá skapan heimsins; tað skilst av verkum Hansara; tey hava tí onga avsakan (Rómbrævið 1: 19-20)
Youtube: Faroe Apologetik
Friday, August 31, 2012
Meiri frá Jesus ella Muhammad?
Thursday, August 30, 2012
Dawkins elevated: Forget all about monkey business, In actual reality I am an alien and so are you!
So uppruni okkara er møguliga, úr í einari framkomnari alien royndarstovu á einari fremmandari klótu. Síðani fara vit sum DNA frá alien royndarstovu til fisk (ella sjóðdýr) í havinum. Frá fisk til afrikanska apu (ella rættari forfedra menniskja og apuna--but who cares). Frá afrikanskari apu til menniskja.
Hmm--eru vit apur úr afrika? Fiskur úr sjónum? DNA úr einari alien royndarstovu? Ella kanska øll trý?
Hvar kemur siðalæra og moralur frá?
Wednesday, August 29, 2012
Bíblian og Kristindómur um Kvinnuna og hjúnaband: Eitt aftursvar til Limberg Michelsen og aðrar gudloysingar
Í fyrstu mósebók síggja vit fyrstuferð at Guð skapar kvinnuna til mannin. Ikki sum javnsett menniskju, men soleiðis at Eva kann verða hjálp (helper) hjá Adam.
1. Mósebók, kap. 2 18: "Gud HARRIN segði nú: 'Ikki er manninum gott at vera einsamallur; Eg skal gera honum eina HJÁLP, sum hóskar honum.'"
20-24: "Ádam gav tá øllum fænum navn, somuleiðis fuglunum undir himli og øllum dýrunum á markini; men Ádami var eingin HJÁLP at finna, slík, sum hóskaði honum... Tá læt Gud HARRIN fastan svøvn falla á Ádam, og táið hann var sovnaður, tók Hann eitt av rivum hansara og fylti aftur í aftur við holdi... Av rivinum, ið Hann hevði tikið úr Ádami, myndaði Gud HARRIN kvinnu og leiddi hana til Ádam... Tá segði Ádam: 'Hesa ferð er tað bein av mínum beinum og hold av mínum holdi! Hon skal eita kvinna, tí av manninum er hon tikin.'... Tí fer maðurin frá faðir og móður og heldur seg til konu sína, og tey bæði verða eitt hold"
So longu frá byrjanini er ætlanin hjá Guði at kvinnan skal verða undir manninum.
Paulus skrivar eisini seinni um hettar sama:
Bræv Paulusar til samkomuna í Efesus, kap. 5
22-24: "Tit konur! Verið tykkara egnu monnum undirgivnar - sum Harranum!... Tí maðurin er høvur konu sínar, eins og Kristus er høvur samkomunnar, Hann, sum er Frelsari likams Síns... Ja, eins og samkoman er Kristusi undirgivin, skulu eisini konurnar í øllum vera monnum sínum undirgivnar."
Tað eru nakrir kristnir bólkar sum enn taka orðini fyri fult og ikki hava útvatna kristindómin, sum tit dáma at kallað tað. Tak t.d. kristnu rørsluna Quiverfull í America, har kvinnan gevur seg fult og heilt undir mannin.
Wednesday, August 15, 2012
Science flies you to Mars, atheism ships you to Gulag!
Onkursvegna vilja ateistar við hesum seta religión upp í móti vísind. Men basera uppá hvat? Vilja ateistar hava okkum at gloyppa rátt pástandinum, um at religiøs menniskju ongan áhuga hava í vísind og slett ikki megna at førka seg innan vísindaheiminum? Inkluderar hetta eisini vísindafólk so sum Newton? Vil ateisturin verða við, at persónar so sum John Lennox og Alister McGrath slett ikki kunnu verða religiøsir tí hesir samstundis eru vísindafólk og vice versa?
Ja, vit kunnu enntá fara so langt sum at inkludera Stuart Burgess, sum er ein ómetaliga væl umtóktur og vísindamaður og samstundis ein ultra-hyper-konservativur kreationist og ID tilhengari.
Bottom line er, at eingin av hesum (og nógvir við teimum), síggja vísind sum heild, at verða ein kontra-hugburður mótvegis religión ella trúgv á eina ella fleiri hægri maktir. Veit ikki heilt hvat religión sum heild, skal hava mótvegis uppruna alheimsins, upprunaevnum ella partiklum, jarðfrøði, gransking innan heiligváð og enntá menning og leitan av lív á øðrum klótum?
Harnæst vil ateisturin verða við at religión flýgur okkum inn í bygningar!
Hvat???
Er hasin pástandurin veruliga úr veruleikanum sprotin?
Í hesum samanhenginum er talan ivaleyst um Islam og ræðuleikarnar av 11 septembur. Men pástandurin er ræðuligu skeivt formuleraður, eftirsum hetta tykist at tveita allar religiónir í sama bólk. Í hesum høpi, høvdu ateistarnir um erligt skuldi verða erligt, fasthildi um religiónina Islam, heldur enn heitið religión.
Um slíkur logikkur er eitt imperativ innan skynsemi, kundu vit ivaleyst eisini tveitt vísind fyri borð, tí at Mengele framdi royndir við livandi menniskjum.
Fyrst kann sigast at ikki allir muslimar, eru jihadistar ella tíðansæð tíma, ella velja, at fylgja einari jihad doktrinu. Hópin av religiøsum muslimum eru vanlig og erlig menniskju, sum líkaleiðis hava áhuga í einum góðum, tryggum samfelagið og enntá hava áhuga í vísindi.
Tað sagt, so inniheldur religión Islam, læruna um Jihad (heilagt kríggj) og deilir enntá heimin upp í Dar-ul-Islam (hús Islams-muslimski heimurin) Dar-ul-harb (krígshúsið-ikki islamsk lond og økir).
Tilburðurin tann 11 septemur, 2001, verður tíðskil bólkaður undir Dar-ul-harb og var av muslimska heiminum (sum heild) roknaður sum ein islamskur sigur yvir fíggindan (Dar-ul-harb), í hesum føri Vesturheimurin.
Eg og familjan vóru stranda í einum muslimskum landið, tá atsøknin móti 'the twin towers' fór fram.
Hetta landið var opinbart í einum sigursrusi eftir hendingina og enntá í bussunum heilsaðu tey hvørjum øðrum við: 'tillukku við sigrinum'. Vit máttu harnæst krógva okkum í 14 dagar og síðani smuglast til flogvøllin, haðan vit sluppu heilskapa aftur til Vesturheimin, tó við kensluni, at vit løgdu eftir okkum, hópin av kristnum sum ikki fóru at sleppa líka læt.
Eg kann tí staðfesta, at religiónin Islam og tess læra um Jihad er ein potentialur vandi, í samband við trygd og lív okkara her í Vesturheiminum.
Tó so ger ateisturin tann heldur vanliga, yvirdrivna feilin, við at bólka allar religiónir líka. Hvørki hinduar, sikhar, religiøsir buddistar ella kristin (í Ný-testamentligum samanhengi) hava eina slíka jihad læru. Hesir bólkar, uttan so, at eitt stýrið ella onkur ørvitispersónur, velur at tillaga slíkt til trúnnað, soleiðis at hon leggur upp til ágang, eru slett ikki yvirgangs ella voldligar religiónir.
Men slíkur polemikkur frá ateistum, er óansæð av tí naiva hugburðinum! Haldi ikki nakar kristin leggur í at verja religión, eftirsum religión kann stinka og verða drepandi, eins og ateisma líkaleiðis kann stinka og verða drepandi. Akkurát sum um ávísir ateistar og ateistisk stýrir ikki hava volt og enn volda menniskjum fortreð.
Nei, hesir hava ikki flogi flogførð inn í bygningar, teir hava í navni 'menniskjans', 'friðarins', 'rættvísinar' og 'líkarættsins' m.a, bara fylt teirra fangar tippir í Sibiria, Kina og Norður Korea við monnum, kvinnum og børnum, sum harnæst vóru svølta, pínd, neyðtikin, ovbyrða og hópin hareftir myrd. Mong av hesum, av tí at tey ikki vóru gudloysingar (jep, talan er um skipanir bygdar á ateismu).
Um hesir ateistar vilja verða við, at ateisma, ikki kann verða og líkaleiðis hevur verði til líknandi ampa fyri menniskju, lív og samfelag, so mugu hesir ivaleyst liva teirra lív í teirra egnu ómetaliga avbyrgdari dreymaverð.
Ein kundi somuleiðis skapt eina líknandi kontra-polemiska, men samstundis skeiva satiru (sum tildømis myndina niðanfyri), tí ateisma førir ikki neyðturviliga í fangatippi:
Saturday, August 4, 2012
Føroysk kristin siga teirra meining um 'Faroe Pride'
Eftirsum Kristindómur Svarar er ein religiøsur bloggur, í samband við Føroysk viðurskiftir, og ein bloggur sum leggur upp til kjak og upplýsir um kjak, so helt eg tað verða rætt, at vísa á ymiskar viðmerkingar frá føroyskum kristnum til samkynda kjakið og eitt nú 'Faroe Pride' tiltakið, sum fór fram í Havn áðrenn Ólavsøkuna.
Ein nýggjur føroyskur bloggur sum kallast 'Kyn Samleiki' kann nú lesast á alnótini. Hesin bloggur er eitt aftursvar til samkynda rákið:
Niðanfyri er ein leinkja til bloggin og tess innlegg sum kallast: 'Hatta var Faroe Pride'
--------------------------------------- 5 august ---------------------------------------
Eitt triðja innlegg er nú at lesa á Tórsportalinum, skriva av Tórleif Johannesen:
Friday, August 3, 2012
Frásøgn: Trúarverju framløgur á Teenstreet
Trúarverju tiltøkini á Teenstreet vóru ómetaliga gevandi. Tveir fyrilestrar vóru hildnir um Kristindóm versus ateismu á enskum málið, har umleið 120 fólk møttu upp hvørja fer. Á føroyska fyrilestrinum møttu umleið 50-60 føroyingar upp. Fyrilesturin um trúvirði Bíbliunnar var hildin einaferð, har í umleið 90 luttakarir vóru til staðar. Av tveimum fyrilestrum har evnið var 'Kristindómur og Islam í kjakið' vóru tilsamans 80-90 áhoyrarir. Hesi tølini siga so mikið sum at tørvurin og áhugin fyri trúarverju millum ung kristin í Evropa er stórur.
Upplivilsi var rættuliga øðrvísi, eitt var at yvirsimplifisera evnini, eftirsum luttakarnir vóru so ungir sum 13-14 ára gamlir og harnæst vóru fyrilestrarnir spontant tolkaðir til 2-4 mál samstundis og eg mátti eftir hvønn setning, bíða til allir tolkanir vóru lidnir.
Samtalurnar við bólkar og einstakligar eftir fyrilestrarnar vóru nógvir og drúgvir. Fyri meg var tað serstakliga gevandi at møta kristnum úr nærum øllum Evropa, sum greiddu mær frá teirra umstøðum og avbjóðingum. Tildømis ein lærari úr Belgia, sum áhaldandi verður tráðspurgdur um trúgv av sínum ateistisku og muslimsku næmingum og starvsfelagum. Onkur legði eisini áherðslu á, hvussu EU (gitið viðkomandi sipaði til Evropa Ráðið), var í holt við at steðga allari ávirkan av ID. Eisini var tað ein sum bjóðaði mær til Portugal at hava fyrilestur fyri ungum.
Eg fari so avgjørt aftur til Teenstreet komandi ár um Gud vil. Vóni serstakliga at kunnu virkað saman við kristnum, serstakliga lesandi í Evropa komandi árini.
Thursday, August 2, 2012
Sýru álop og at vera kristin í Pakistan
At vera kristin í muslimska Pakistan, kann gerast vandamikið. Hetta ásannaði 16 ára gamla Julie Aftab, sum starvaðist á einum almennum kontóri, tá ein muslimur brádliga ein dagin brasaði inn og spurgdi um hennara trúgv. Maðurin hevði sæð at Julie gekk við einum krossi um hálsin.
Muslimum flest dáma ikki krossar! Muhammad profeturin gekk amok tá hann bar eyga á krossar. Muslimar trúgva at Jesus fer at koma aftur og tá fer hann at drepa allar grísar og bróta allar heimsins krossar. Summir muslimar eru enntá farnir í hernað móti tomatum, eftirsum ein krossur kemur til sjóndar um tú sker fruktina ein ávísan veg.
Hmm, visti ikki at fruktir kundu vera kristnar?
Tá Julie játtaði at hon var kristinn, gjørdist maðurin frá sær sjálvum og fór at oysa sína vreiði yvir ungu gentuna. Eftir skoluna, fór maðurin og ein vildi tá vóna at nú var sloppi, men løtu seinni kom maðurin aftur, hesuferð við einari fløsku av sýru, sum hann oysti yvir høvd hennara.
Sýran gjørdi at andlitið byrjaði at upploysast og Julie royndi at sleppa sær út, men var steðga av einum øðrum manni, sum eisini vildi sleppa upp í part. Hesin helt Julie og tømdi síðani tað sum eftir var í fløskuni á andlit hennara.
Julie fór síðani rennandi, sansaleys gjøgnum gøtuna og uttan at fáa bráðneyðuga hjálp, át sýran seg líka inn á bein so at enntá tennirnar byrjaðu at detta úr munninum.
Ein fitt kvinna tók Julie heim og oysti vatn á hana (miðskil ikki innleggi, tað finnast nógvir góðir og fittir muslimar, eitt nú hendan kvinnan), men tá fari var við henni til læknarnar helt ræðuleikin á. Læknarnir sýtti fyri at hjálpa Julie, eftirsum hon var kristin og sjúkrahúsið tók somu støðu, eftirsum hóttanir vóru givnar, um at brenna sjúkrahúsið niður, um teir tóku Julie inn.
Tað eydnaðist tó umsíðir at finna eitt sjúkrahús, sum vildi taka ímóti gentuni, har hon síðani var innløgd í eitt ár. 67 prosent av andliti hennara var brent, hon misti annað eyga og fekk eitt stórt hol í kjálkan, har í ein kundi síggja tær tennirnar sum enn vóru sitandi.
Í dag hevur Julie fingi asylum í USA og býr í Houston Texas, har í hon nú bíðar eftir statsborgaraskapinum og hevur klára seg ómetaliga væl á universitetinum.
Ikki allir muslimar kunnu ella eiga at bólkast sum viðtíggir, eitt nú kvinnan, sum var so mikið djørv at hjálpa Julie og taka hana við sær heim. Men tað eigur tó ikki at undra nakran, at slíkur omanfyri nevndur ágangur er møguligur, tá Islam er valdandi í einum samfelagið (tíðskil er tað religiónin Islam, og ikki muslimar sum eg kritiseri).
Eitt nú lærir Koranin um Islam og minniluta bólkar (í hesum førinum jødar og kristin):


text:
Pirates of the Caribbean: At World's End
Pirates of the Caribbean: At World's End er ein amerikanskur filmur frá 2007. Vit fylgja Will Turner (Orlando Bloom), Elisabeth Swann (Keira Knightley), Barbossa (Geoffrey Rush) og Tia Dalmu (Naomie Harris) á einari ferð til heimsins enda og víðari fyri at bjarga Jack Sparrow (Johnny Depp) frá ríkinum hjá teimum deyðu, og síðani við tað endaliga slagið um sítt pláss í verðini. Filmurin varir í heilar 2 tímar og 48 minuttir.
Søgugongd[rætta | rætta wikitekst]
Tað er ein ógvuliga døpur tíð fyri sjónrænaralívið í heiminum, nú tá Lord Cutler Beckett (Tom Hollander) hevur yvirtikið spøkilsisskipið "The Flying Dutchman", eins og hann hevur fingið takið á skiparanum Davy Jones (Bill Nighy). Hann hevur nevniliga hjartað hjá Davy Jones í einari eskju. Við hesum skipi, ið ikki kann vinnast á, herja teir tey sjey høvini, og roynir Beckett at náa máli sínum, ið er at oyða alt sjórænaralív í heiminum.
Elizabeth Swann (Keira Knightley), Will Turner (Orlando Bloom) og Barbossa (Geoffrey Rush) gera so eina ætlan um at samla saman "The Nine Lords of the Brethren Court", so hesi saman kunnu sigra á Beckett og hansara skipi. Av teimum níggju er Jack Sparrow (Johnny Depp) ein. Men hann er fangaður í "Davy Jones' Locker" eftir møtið við "The Kraken" í seinna filminum "Pirates of the Caribbean: Dead Man's Chest". Tí fara Swann, Turner og Barbossa í felag við kinesiska sjórænaranum Sao Feng úr Singapor út á heimsins enda fyri at bjarga Jack Sparrow. Men sjálvt um tey fáa samlað øll níggju saman, verður hetta møguliga ikki nóg mikið til at vinna á Beckett. Tí verða tey noydd at fría gudinnuna Kalypso, ið er fangað í menniskjaligum hami, og harvið eisini sannføra hana um at koma teimum til hjálpar. Men sum svik omaná svik verður framt, vísir tað seg, at øll hava hvør sítt mál, og at eingin er til at líta á.
Leikarar[rætta | rætta wikitekst]
- Johnny Depp
- Orlando Bloom
- Keira Knightley
- Chow Yun-Fat
- Geoffrey Rush
- Bill Nighy
- Tom Hollander
- Naomie Harris
- Stellan Skarsgård
- Kevin McNally
- Jack Davenport
- Lee Arenberg
- Mackenzie Crook
- Jonathan Pryce
- Keith Richards


text:
lurta eftir
toruni
hon dugir
ikki at
teska
sum vit
ið hoyra
hana
buldra
eftir at
snarljósið
hevur sligið
sítt góða nátt
niður í
tað hvíta arkið
Soleiðis ljóðar yrkingin á blaðsíðu 33 í nýggja yrkingasavninum Bræddur firvaldur við undirheitinum 52 ljóð til tøgnina eftir Tórodd Poulsen. Givið út hevur Mentanargrunnur Studentafelagsins. Kápuna hevur Tóroddur sjálvur greitt úr hondum.
Tóroddur hevur givið út so nógv søvn nú, at hann kann gera eina sonettu burturúr øllum heitunum, og tað hevur hann eisini gjørt.
Bræddur firvaldur er eftir mínum tykki nógv tað besta yrkingasavnið, Tóroddur hevur latið úr hondum. Hetta er eitt heilstoypt, gjøgnumført og gjøgnumhugsað verk. Skal eg samanbera hetta savnið við onnur úr rúgvuni av yrkingasøvnum, Tóroddur hevur skrivað, so er hetta eitt meistarverk. Stílurin er reinur. Her hevur Tóroddur dugað at valt frá. Í hinum søvnunum hevur hann ikki altíð dugað at valt yrkingar frá. Tær hevur hann ofta sett í endan á søvnunum, og tí eru tey dalað í góðsku longri frammi, men hetta savnið er ikki so. Her er ikki eitt orð ov nógv. Ikki ein setningum til yvirs. Tá ið Tóroddur er bestur, tá skrivar hann á tann hátt, at hann troytir yrkingina fyri evnið, yrkingin viðger, so onki er eftir at skriva um. Allar yrkingarnar í hesum savninum hava tað við sær. Tú kann ikki seta fingurin á nakað og meta um ikki okkurt kundi verið skrivað afturat ella um okkurt kundi verið strikað burtur.
Í savninum eru 52 ljóð/yrkingar. Yrkingarnar byrja friðarligar. Tað skeiva, misljóðini, sorgin, orðini og litirnar eru tigandi og tú hevur varhugan av, at Tóroddur er firvaldurin, ið er nálaður í veggin, haðani hann eygleiðir seg sjálvan, sína fortíð og sín skapandi gerandisdag. Eins og toran og snarljósið í yrkingini omanfyri, so eru yrkingarnar forskotnar. Tú veit ikki, hvat kemur fyrst: fatanin ella upplivingin, ella um bara eygleiðingin er nóg mikið.
Yrkingarnar tykjast lýriskar, og tað eru tær eisini, men so knappliga lata tær seg upp sum smáar, tættpakkaðar søgur. Til dømis henda á blaðsíðu 40:
sníki meg inn
í barndómin
við míni bláu
hjólbøru
sum er fylt
við minnum
eg havi savnað
upp ígjøgnum árini
og eg stoyti tey
í sandrúgvuna
eg bygdi ein bý á
áðrenn pápi brúkti sandin
at stoypa garðin við
framman fyri húsini
eg vaks upp í
og legði lunnar undir
dreymarnar
sum eg aldrin
sleppi úr
Hetta er ein stór søga, sum er kókað so nógv niður, at bara myndliga bótin er eftir. Tað er nóg mikið. Hetta er skaldskapur, tá ið hann er bestur.
Í savninum verða fjaðrar, veingir, fuglar, einglar, firvaldar, grindalokkar og onnur veingjað djór brúkt í myndliga heiminum. Hesi “flúgva” inni í yrkingunum og knýta tær saman til eina heild.
Tóroddur var herfyri í donskum útvarpi, og helt hann fyri, at nú var uppá tíðina, hann vann bókmentavirðisløn Norðurlandaráðsins. Hann var troyttur av at vera tilnevndur.
Við hesum yrkingasavninum hevur Tóroddur stóran møguleika at vinna.
Eg fari at enda hetta lítla ummælið við yrkginini, ið bókin hevur heitið eftir:
bræddur
firvaldur
hevndi seg
inn á myndina
eyguni
bjargaðu
tárunum
OMR


text:
Og stríðið millum Kemilux og Sapolux snýr seg í síðsta enda um yvirhøvur at yvirliva sum fyritøka og kanska enntá um makrel-milliardir, sum tryggja, at ein stórur biti av marknaðinum verður gloyptur í einum
Um tær ikki hóvar luktin í bakarínum, er kanska tíð upp á at fremja eina høvuðsreingerð ella finna eitt annað bakarí. Og tað er júst tað, sum er hent millum Kemilux og nýggja felagið Sapolux, sum byggir á gamla felagið Rent Miljø-Kemilux aps, ið varð stovnað í 1991. Partarnir eru farnir hvør til sítt, ella rætt skal vera rætt: Gamla felagið Rent Miljø hevur broytt navn til Sapolux og er sjálvt farið at framleiða vørur, sum felagið nú selur ístaðin fyri tær vørur, sum tað fyrr seldi fyri Kemilux. Tað vil siga, at samstarvið millum Kemilux og Rent Miljø-Kemilux aps, ið varð fingið í lag í 1991, er farið fyri bakka, og Rent Miljø við nýggja navninum Sapolux er komið á marknaðin ístaðin.
Almenni tónin er ikki so skitin enn, men trætan um, hvør ið eigur rættin til hvat, er júst byrjað, so tónin fer at harðna komandi tíðina, tí um tveir og ein hálvan mánað skulu partarnir hittast í rættinum.
Lesið meira í blaðnum Dimmalætting, sum kom í handlarnar fríggjadagin 24. Juni.


text:
Rakel Helmsdal er fødd í 1966 og búsitandi í Tórshavn. Tó búði hon fimm ár í Frankaríki, har hon skrivaði fýra av bókum sínum. Rakel hevur undirvíst í kreativar skriving og drama og hevur skrivað og sett upp leikir saman við ungdómi. Harumframt hevur hon marionett-leikhúsið Karavella Marionett-Teatur, har hon setir upp egnar leikir.
Rakel er serliga kend fyri bøkurnar um Hugo og myndabøkurnar um lítla skrímsl og stóra skrímsl. Bøkurnar um skrímslini eru týdd til fleiri mál.
Í 1996 fekk hon Barnabókaheiðursløn Tórshavnar Býráðs fyri Tey kalla meg bara Hugo, og í 2007 fekk hon Barnabókaverðlaun Menntaráðs Reykjavíkur fyri Stór skrímsl gráta ikki.


text:
Brian McFadden – Vit tosa enn um Føroyar
- Eg gloymi ongantíð konsertina í Føroyum, og eg eri sera fegin um at vera aftur her, sigur Brian McFadden, sum spælir á Summar Festivalinum í kvøld.
Fyri 11 árum síðani hevði Brian McFadden konsert á Summar Festivalinum. Tað var ein framúr konsert, har McFadden fekk eitt óvanligt samband við áhoyrararnar.
McFadden minnist framvegis konsertina, og nú er hann komin aftur til Føroya at hava konsert.
- Eg gloymi ongantíð konsertina í Føroyum, og eg eri sera fegin um at vera aftur her. Eg havi tosað við onkrar av tónleikarunum, sum vóru við í 2005, og teir gloyma heldur ikki ta konsertina og ta ferðina. Tað var heilt serlig, sigur Brian McFadden.
Hesaferð framførir Brian McFadden saman við vinmanninum Keith Duffy, sum var partur av Boyzone. Brian McFadden var við í Westlife, og teir báðir syngja í kvøld sangir hjá teimum báðu kendu dreingjabólkunum.
Seinnapartin í dag hitti reportarin hjá Summar Festivalinum, Sirið Ingemarsdóttir, Boyzlife og fekk prát við teir.
Samrøðan kann síggjast her:


text:
Summi menniskju hava so stóran týdning, at tað næstan ikki ber til at lýsa tey nøktandi. Hetta mátti eg ásanna, tá eg í dag setti meg at skriva hesa føðingardagsheilsanina. Hon er til pápa mín, Ásmund Poulsen, sum hevði fyllt 80 ár dag, hevði hann livað. Eg havi so ómetaliga nógv at siga um hann og áni snøgt sagt ikki hvar eg skal byrja. Men kanska skal eg bara byrja við myndunum, sum høvdu so stóran týdning fyri hann og sum eisini skuldu fáa stóran týdning fyri meg. Tað er vónleyst at royna at vera objektiv í mun til myndirnar hjá pápa mínum, men eg seti nakrar inn her, sum eg sjálv meti vera góðar, umframt brot úr einum føðingardagsteksti.
Úr føðingardagsteksti, tá hann fylti 75:
"Foreldrini hjá Ásmundi vóru Thomina, f.Andreassen, og Hans Jacob Poulsen, bæði av Eiði. Tey vóru seks systkin og í dag er bara Alfred Poulsen eftir. Í 1952 giftist Ásmundur við Esther, f.Poulsen, úr Djónastovu á Eiði. tey fingu tríggjar døtur; Berghild, Halldis og Kinnu. Ásmundur Poulsen var Eiðismaður, men búði í Havn meginpartin av sínum vaksna lívi. Umframt, at hann arbeiddi sum telefonmaður á Telefonverkinum í 27 ár, byrjaði hann í 50´unum at fotografera, og hetta vant uppá seg til foto gjørdist hansara yrki. Hann fór at geva út postkort við myndum av føroyskari náttúru og síðani fór hann eisini at geva út myndabøkurnar "Føroyar í myndum" við teksti hjá Hans Thomsen. Hann tók myndir til øll hugsandi høvi í sambandi við brúdleyp, konga- og drottningavitjanir, skipsdópir, almennar vitjanir, osfr. Hansara myndir hava verið at sæð í fleiri altjóða tíðarritum sum t.d. National Geographic og prýða somuleiðis bæði føroyskar og útlendskar bókaútgávur. Sum fotografur var Ásmundur Poulsen sjálvlærdur og ferðaðist kring oyggjarnar mangar gangir við sínum Hasselblad myndatóli. Hann hevði eitt serligt myndaeyga og ein serstakan áhuga fyri føroysku náttúruni, sum han fotograferaði gjøgnum sløk fimti ár. Umframt føroyamyndirnar, ið summi kenna frá postkortum og myndabókum gjørdi Ásmundur Poulsen eisini áhugaverdar portrettmyndir, ið sýnast meira eksperimenterandi í stílinum, har hann t.d. arbeiðir við ekspressivum ljós- og skuggaárini...".
(KP)


text:
Til løgtingsfundin komandi mikudag 27. september 2017, hevur Magnus Rasmussen, løgtingsmaður fyri Sambandsflokkin, sett Sirið Stenberg, landsstýriskvinnu í heilsumálum, ein munnligan fyrispurning umDemensætlanina
Løgtingsmaðurin spyr fylgjandi:
- Hvussu gongur við at verkseta Demensætlanina?
- Hvørjar eru ætlanirnar hjá landsstýriskvinnuni fyri 2018 á demensøkinum
- Hvørjar er langtíðarætlanin hjá landsstýriskvinnuni á demensøkinum?
Í viðmerkingunum til munnliga fyrispurningin sigur Magnus Rasmussen, løgtingsmaður, at avbjóðingarnar á heilsu- og almannaøkjunum og í eldrarøktini hjá kommununum eru stórar. Ein av hesum avbjóðingum er Demensur. Hetta hava vit kent til í fleiri ár og í februar í 2015 var ein heildarætlan fyri demens handað landsstýrisfólkunum Karsten Hansen og Anniku Olsen. Ætlanin ber heitið “Demensvinarligt samfelag - gloymsk, men ikki gloymd”.
Í heildarætlanini eru 14 ítøkilig tilmælir til politisku skipanina um, hvussu vit í framtíðini eiga at skipa demensøkið til frama fyri tey, ið hava sjúkuna. Saman við tilmælunum er eisini ein kostnaðarmeting, hvat tilmælini koma at kosta. Eisini verður í ætlanini víst á, hvørji tiltøk skulu setast í verk fyri at fáa eitt samanhangandi heilsu- og almannaverk, har borgarin er í miðdeplinum.
Heildarætlanin varpar ljós á, hvat tað vil siga at hava demens, og í ætlanini eru greið boð upp á, hvussu vit møta teimum avbjóðingum, sum eru knyttar at einum vaksandi tali av menniskjum við demens í Føroyum.
At enda sigur Magnus Rasmussen, løgtingsmaður, í sínum viðmerkingum, at nú eru nøkur ár liðin, síðani Demensætlanin sá dagsins ljós. Tað er í tí sambandi, at eg ynski við hesum spurningi at fáa varpa ljós á, hvar vit eru stødd í ætlanini, og hvussu framtíðarætlanirnar hjá landsstýriskvinnuni síggja út á hesum økinum.


text:
Dennis Holm, borgarstjóri, Anna S. Brattaberg, forkvinna í Havna- & vinnunevndini, Dánjal Bjarkhamar formaður í Teknisku nevnd og Fróði Mortensen, tekniskur leiðari blivu vælmóttikin á stásiliga virkinum á Glyvrum, har Bakkafrost hevði boðið umboðum fyri Vágs Kommunu á vitjan.
Regin Jacobsen kunnaði um spennandi ætlanir við krivjivirkinum í Vági. Andrias Petersen, deildarleiðari, vísti runt á stáðsiliga og stóra virkinum hjá Bakkafrost á Glyvrum.
Mynd frammanfyri móttøkuna hjá Bakkafrost á Glyvrum: Andrias Petersen, deildarleiðari á Bakkafrost, saman við umboðum fyri Vágs Kommunu.


text:
Myndir frá bókmentatiltakinum, sum var á Bókasavninum við Løkin fríggjakvøldið 25. oktober í sambandi við mentanarvikuna í Runavík.
Kjartan Hansen debuteraði í Vencli í Vencli nr. 2/2007, og hann hevur síðan tá havt bæði yrkingar og stuttsøgur í Vencli. Kjartan gjørdist vinnari, tá ið fyrsta føroyameistaraheitið í Poetry Slam varð hildið í 2010. Vit hava frásøgn frá FM í Poetry Slam 2012 her á heimasíðu Vencils.
Katrin Reinert debuteraði eisini í Vencli nr. 2/2007, og hon hevur síðan verið við í fimm numrum aftrat, umframt í ensku útgávuni frá 2011. Katrin gav sítt fyrsta savn, Kringvindar, út í 2011. Savnið er ummælt her á heimasíðu Vencils.
Bókasavnið við Løkin, sum varð tikið í nýtslu í 2012, er eitt nýtt, stásiligt og hugnaligt bókasavn, sum er sera væl egnað til tiltøk av hesum slag.
Vónbjørt Vang hevur havt yrkingar og týðingar í Vencli, fyrstu fer í Vencli nr. 2/2007. Vónbjørt gav sítt fyrsta yrkingasavn, Millumlendingar, út í 2011.
Marjun S. Kjelnæs var eisini við fyrstu ferð í Vencli Nr. 2/2007 við yrkingum, og aftur í nr. 11/2012. Hon gav úr sítt fyrsta yrkingasavn Rót Tripp í 2012, og hetta savn er eisini ummælt her á síðuni.
AÓD


text:
Høvuðsnavnið á Summarfestivalinum fríggjakvøldið, finski The Rasmus, spældi eina fína konsert, ið veruliga fekk økið frammanfyri pallin á kók.
Summarfestivalurin.fo
Finski rokkbólkurin The Rasmus kom rættiliga væl frá framførsluni fríggjakvøldið á Vágsbøi. Alla konsertina hevði The Rasmus væl fatur á fremstu áskoðarunum, men av tí at annleggið als ikki maktaði stóra økið, og ljóðið tí var ov spakuligt frá, rokkaði allur Vágsbøur ongantíð veruliga, fyrr enn hittið In the Shadows fekk lív í øll.
Ljóðið var annars rættiliga gott hjá bólkinum. Her er talan um ein væl samanspældan og toppproduseraðan bólk, ið longu hevur spælt eina langa konsertferð, og við egnum dugnaligum ljóðmanni ljóðaði alt flott, men tað gjørdist ongantíð veruliga fantastiskt.
Tónleikurin er melidiøsur rokkur, rættiliga poppkent tó við greiðum ávísingum til 80’ára rokkin, har serliga gittarspæli var dekan ov 80’ára kent. Hæddarpunktini vóru hittini Sail Away, No Fear og In The Shadows, meðan eisini løg sum Bullets og Keep Your Heart Broken, eisini riggaðu serliga væl.
The Rasmus spældi væl, og hóast sangarin ikki telist millum heimsins bestu, so hevði hann jaliga útstráling, og fekk gott lív í fólk. Haldi tó, at sangskrivingin var eitt sindur ivasom í støðum. Nógv av løgunum tyktust stutt sagt ikki nóg sterk, tó vóru nógv undantøk.


text:
Ruskgoymslan á Hjalla er full, og tí er Endurnýtslan stongd í dag, mikudagin, og í morgin, hósdagin. Taå upplýsir Tórshavnar kommuna á heimasíðu síni.
Kranin, sum fekk skaða í eldsbruna herfyri, er umvældur, so tað er ikki trupulleikin. Men so nógv rusk kemur inn nú, sum hevur hópað seg upp seinastu vikurnar, og tí ber ikki til at arbeiða alt hetta samstundis, sigur kommunan.
Eftir ætlan er Endurnýtslan opin aftur fríggjadagin 31. mars kl.10.
Karl Birgir: Konan hevði nokk ynskt at eg lá eitt sindur meira í sofuni
Tó, at Karl Birgir Isaksen úr Klaksvík hevur eitt sera lætt sinni og eisini kann finna upp á at arga eitt sindur, so hava...


text:
Í sambandi við at lógin um miðlastuðul varð samtykt í vár, er Miðlastuðulsnevndin nú mannað.
Mentamálaráðið upplýsir, at hesir limir eru valdir í fyrsta trý-ára skeiðið hjá Miðlastuðulsnevndini:
Magnus Dam, løgfrøðingur og journalistur, eftir tilmæli frá Búskapar- og Løgfrøðingafelag Føroya
Beate L. Samuelsen, journalistur, eftir tilmæli frá Føroyskum Miðlafólkum
Bergur D. Hansen, bókmentafrøðingur, eftir tilmæli frá Fróðskaparsetri Føroya
Uppgávan hjá nevndini er at býta út miðlastuðulin, sum á fíggjarlógini er tvær mió. kr., til privatar tíðindamiðlar.
Landsstýriskvinnan tilnevnir limir og tiltakslimir eftir tilmæli frá Føroyskum Miðlafólkum, Fróðskaparsetri Føroya og Búskapar- og Løgfrøðingafelag Føroya, hvørs umboð er formaður í nevndini.
Limirnir skulu samlað umboða førleikar, ið fevna um dyggan kunnleika til og innlit í føroysk samfelagsviðurskifti, fjølmiðlar, fíggjarviðurskifti og roknskaparviðurskifti.
Rigmor Dam, landsstýriskvinna í mentamálum, varðar av Miðlastuðulsnevndini, men bað Løgmansskrivstovuna seta nevndina, tí hon metti seg vera ógegniga í hesum føri.
Mentamálaráðið fer tíðliga í heyst at lýsa møguleikan at søkja miðlastuðul.


text:
Vit skipa fyri kajakktúrum fyri roynd og óroynd um alt landið, har øll kunnu vera við.
Kajakktúrarnir eru vælegnaðir sum “brake off”, tá leiðslur, nevndir ella starvsfólkabólkar hava fundarvirksemi. At fara úr fundarhølunum í ein ella tveir tímar er við til at optimera fokus.
Kajakkirnar eru havkajakkir, sum eru ógvuliga stabilar hjá óroyndum rógvarum. Ein kajakktúrur er ein sera góð náttúruuppliving. Tú merkir veruliga friðin og alt tað vakra, sum Føroyar hava at bjóða. Ikki minst djóralívið er ein serstøk uppliving.
Tórshavn
Úr Gomlu Hoyvíkini er ein vakur túrur, har rógvast kann í víkini framvið Boðaneslandinum til havnarlagið í Tórshavnar havn, Vágsbotn, Bursatanga ella Sandagerð.
Bøur
Rógva út frá Bíggjar bygd á fjørðinum. Haldast kann fram til Tindhólm ella Gásadals. Tað ber eisini til at byrja úr Sørvági.
Sundalagið - Risin og Kellingin
Alt Sundalagið er sera væl egnað til kajakktúrar. Støðini at rógva út frá eru Tjørnuvík, Haldarsvík, Svínáir, Ljósáir, Oyrarbakki og Eiði.
Tað ber til at rógva út til Risan og Kellingina
Funningsfjørður
Úr Funningi til Elduvíkar og allur Funningsfjørður er ein góð uppliving.
Klaksvík
Borðoyarvík og Klaksvík eru væl egnað til kajakkróður norður til Kunoynna framvið landi til Haraldsunds og Kunoyarbygd.
Kalsoy
At rógva úr Mikladali ella Trøllanesi norður til Kallsvík gjøgnum Mimunarholuna er ein heilt serstøk uppliving.
Sandoy
Víkin á Sandi framvið landi til Djúpadals og Skarvanes, Søltuvík framvið landi á vestaru síðu er ein serstøk uppliving.
Húsavík og Dalur eru eisini væl egnaðar til kajakkupplivingar.
Suðuroy
Framvið Suðuroynni eru vakrir túrar heilt úr Sumba norður á Vágseið. Úr Hvalba og Sandvík er eisini ein uppliving fyri seg.
Hetta er bara ein brellbiti. Vit hava nógv støð at fara til við kajakk.


text:
Fólk bíðaði í spenningi eftir at katalanski forsetin, Carlos Puidgemont, í gjár skuldi tala í katalanska tinginum, og lýsa úrslitið av fólkaatkvøðuni.
Puidgemont var í einari trongari støðu, tí óansæð um hann lýsti Katalonia sum sjálvstøðugt ella ikki, fór hann at vera í trupulleikum. Tískil vóru har fleiri ið longu høvdu gitt, at hann fór at royna at finna eitt slag av millumvegi.
Tað var eisini júst tað hann gjørdi. Puidgemont skrivaði undir eina loysingaryvirlýsing, men í sama viðfangi segði hann, at yvirlýsingin ikki fór í gildi fyrr enn katalanska og spanska stjórnin høvdu samráðst.
Í dag sigur spanski forsætisráðharrin, Mariano Rajoy, at Puidgemont skapar ørkymlan við vilja, og at hann krevur at fáa eina greiða útmelding frá Puidgemont. Tað skrivar BBC.
Rajoy sigur, at spanska stjórnin tekur støðu eftir at Puidgemont kemur við einum greiðari svari.
Hann nevnir millum annað grein 155 í sponsku grundlógini gevur sponsku stjórnini heimild til avtaka katalanska sjálvstýri og geva Spania beinleiðis vald yvir Katalonia.
Rajoy sigur, at hetta kann gerast neyðugt, fyri at skapa greidleika og tryggleika aftur í hesi ógreiðu støðuni, ið Puidgemont hevur skapt.
Karl Birgir: Konan hevði nokk ynskt at eg lá eitt sindur meira í sofuni
Tó, at Karl Birgir Isaksen úr Klaksvík hevur eitt sera lætt sinni og eisini kann finna upp á at arga eitt sindur, so hava...


text:
Leif Láadal
13.08.2013 - 11:52
Tíðindi > Samfelag & Politikkur > Miðlar
Nógv mundu fingið sjónvarpskaffi í rangan, tá tey hoyrdu landsstýrismannin í innlendismálum, Kára P. Højgaard í Degi og Viku í gjárkvøldi spæla framtíðargranskara. Í einum innslagi um privata uppskotið um Eysturoyartunnil, ivaðist landsstýrismaðurin í um tað fóru at vera bilar til um 30 ár. Men hvat var tað júst, sum hann segði. Tað endurgeva vit her:
Kári P. Højgaard: “Altso, váðin er sjálvsagt í tí, at Landsverk kann ikki forútsíggja, hvat bilar fara at koyra ígjøgnum. Landsverk kann ikki forútsíggja øll tey tingini, sum fara at henda....”
Sjónvarpsmaðurin: “Men Landsverk metir ikki, tað er ein stórur váði. Serfrøðin metir ikki, tað er ein stórur váði.
Kári P. Højgaard: “Jú, jú, við øllum framrokningum, við teimum tølum vit hava. Vit hava eisini Exit Føroyar, hvar ið hvat hendir við fólkatalinum, og hvat hendir við, í hesum tíðarskeiðinum upp á 30 ár. Koyra vit í bilum um 30 ár? Tað er ein óalmindiliga stórur váði, tá tú fert í eina íløgu upp á eitt so stórt tíðarskeið.”
Mynd: Jens Kr. Vang


text:
Á várið í 2016 var farið undir at byggja ítróttarhøllina í Skúlanum á Argjahamri út til stødd sum full ítróttahøll og sum harumframt kemur at hava eini 200 áskoðarapláss. Høllin er ætlað til virksemi hjá skúla, frítíðarskúla, hondbóltsfelanum ÍA, kurvabólti o.m.a. í frítíðar- og ítróttahøpi. Arbeiðið er nú komið so mikið áleiðis, at ætlandi verður verkætlanin liðug umleið um mánaðarskiftið juni/juli og kemur høllin at lætta munandi um vaksandi tørvin í kommununi, sigur Tórshavnar kommuna á heimasíðu síni.
Karl Birgir: Konan hevði nokk ynskt at eg lá eitt sindur meira í sofuni
Tó, at Karl Birgir Isaksen úr Klaksvík hevur eitt sera lætt sinni og eisini kann finna upp á at arga eitt sindur, so hava...


text:
Tíðindaskriv um kvinnukvøldið 12. mars
mentan11-03-2017 - 17:18 - Jóanis Nielsen
Tíðindaskriv - Kvinnukvøldið í Eydnuni á Oyrarbakka sunnudagin 12. mars
Aldur er bert eitt tal, men hvussu skapa kvinnur meining við tað at gerast eldri í dag. Og hvussu er tað at vaksa upp í Senegal, flyta til Føroyar og gerast ein partur av tí føroyska samfelagnum. M.a. hesi evnir eru á skránni á Kvinnukvøldinum í Eydnuni á Oyrabakka sunnudagin 12 mars.
Eins og undanfarin ár skipar Sunda Róðrarfelag fyri vælumtókta kvinnukvøldinum í Eydnuni á Oyrarbakka. Fyrilestrar, mótasýning, tónleika og sjónleikaframførslur, umframt okkurt gott til góman verður á skránni.
“Vit hava lagt okkum eftir at gera eina fjølbroytta skrá, sum er viðkomandi fyri ein breiðan málbólk av kvinnum í Føroyum, sigur Randi Larsen, sum er ein av fyriskiparunum. “Vit hava valt at hava tiltakið sunnudagin 12. mars, heldur enn 8. mars, fyri at gera tað lættari hjá kvinnum runt um í Føroyum at luttaka.”
Tveir fyrilestrar verða á skránni. Ása Róin adjunktur í sjúkrarøktafrøði, Ph.d. kemur at greiða frá hvussu kvinnur skapa meining við at gerast eldri í dag og hvussu hetta er tengt at sosialum, mentunarligum og søguligum viðurskiftum. - Seinni fyrilesturin nemur m.a. við integratión. – Rose Sarr Haltalin, kemur at greiða frá hvussu tað er at vaksa upp í Senegal, hvussu tað var at flyta til Føroyar og hvørjar avbjóðingar hon hevur møtt í tilgongdini at gerast partur av tí føroyska samfelagnum.
“Vit ynskja at skapa eitt gevandi og hugnaligt kvøld har tað er eitt sindur til allar sansir, sigur Randi Larsen.”
-Blómuhandilin Orkis kemur at sýna fram og umframt evnini, sum verða umrødd í fyrilestrunum, so verður mótaframsýning, har klæðir frá klædnasniðgevaranum elsabech og klædnahandlinum Brá verða sýnd fram. - elsabech fer at hava sølubás har høvi verður at síggja hennara nýggju kollektión.
Sjónleikarnir Gunnvá Zachariasen og Mariann Hansen koma at framføra og unga songkvinnan Silja Johannesen fer at syngja.
Okkurt gott verður til góman og møguleiki verður at smakka forkunnugu Múla Skinkuna.


text:
Jógvan Hugo Gardar
29.12.2016 - 18:25
Milliardingurin Warren Buffet og felag hansara Berkshire Hathaway hava bílagt 70 vindmyllur á tvey megawatt frá danska vindmylluframleiðaranum Vestas.
Hetta skrivar Vestas í einum tíðindaskrivi. Turbinurnar skulu framleiðas á verksmiðjuni hjá Vestas í Colorado í USA.
Buffet-fyritøkan BHE Renewables bílegði tær fyrstu vindmyllurnar frá Vestas í 2015, tá fyritøkan keypti vindmyllur sum skulu vera við til at framleiða orku á einum 400 megawatt-veri í Nebraska. Har hevur BHE avtalu um at almenna orkufelagið skal keypa orkuna komandi 20 árini.
Vestas hevur fingið fleiri avtalur um sølu av vindmyllum til amerikanskar keyparar í desember. Orsøkin er helst at myndugleikarnir hava broytt skattaskipanina, sum kemur at lætta um skattin hjá teimum sum millum annað framleiða reina orku úr vindi.


text:
Tað er spekulatión og ikki manglandi oljuútboð, ið er orsøkin til teir methøgu oljuprísirnar.
Í vikuskiftinum varð oljutoppfundur hildin í Saudi-Arabiska havnabýnum Jeddah. Umframt stjórnarleiðarar og ráðharrar úr 35 londum, luttóku umboð fyri 7 felagsskapir og 25 oljufeløg á fundinum.
Við stuttari ávaring hevði Abdullah kongur í Saudi-Arabia bjóða viðkomandi pørtum at skifta orð um prísskelkin og møguleikarnar fyri at fáa oljuprísin at falla, og harvið blása nýtt lív í heimsbúskapin. Aftaná at hava fundast í fýra tímar, noyddust luttakararnir tó at fara heimaftur uttan úrslit.
”Stúranirnar um framtíðar oljutilfeingið eru grundleggjandi skeivar. Heimurin hevur nokk av olju til nógv ártíggju afturat. Okkum tørvar ikki meira olju í undirgrundini, men harafturímóti at fáa oljuna upp, góðska hana og fáa hana út til brúkararnar. Við øðrum orðum kunnu hvørki høgu oljuprísirnir ella tey stóru sveiggini á oljumarknaðinum vera grunda á hesi viðurskifti,” sigur Ali al-Naimi oljuráðharri í Saudi-Arabia.
Spekulatión í rávørum
Leitast skal heldur eftir orsøkini til prísskelkin í teimum londum, sum brúka oljuna, heldur al-Naimi.
Ringa gongdin á parta- og lánsbrævamarknaðunum hevur eggja íleggjarum til at flyta teirra pengar yvir í olju og aðrar rávørur. Bara í USA umboða parta- og lánsbrævamarknaðirnir virðir fyri 250 billiónir krónur. Um einans eitt hálvt prosent av hesari upphædd verður flutt yvir í marknaðirnar fyri keyp og sølu av olju, svarar hetta til váðafúsan kapital uppá 1.250 milliardir krónur, ella meir enn samlaða virðið av øllum oljukontraktum á keypsskálanum í New York. Tað sigur seg sjálvt, at teir fíggjarligu íleggjararnir kunnu ávirka gongdina í oljuprísinum,” staðfestir Saudi-Arabiski oljuráðharrin.
Økja framleiðsluna
Hóast Saudia-Arabia, vegna tey oljuframleiðandi londini, leggur høvuðsábyrgdina av prísskelkinum yvir á spekulantar, ferð kongaríkið at økja oljuframleiðsluna restina av árinum; eisini meir enn tær hálvu millión tunnurnar um samdøgrið, sum landið longu hevur boðað frá.
”Í royndunum at minka um prístrýstið eru vit til reiðar at økja framleiðsluna, um kundar okkara geva til kennar, at teir hava tørv á meira olju,” sigur Ali al-Naimi.
Á hesum øki gongur Saudi-Arabia ímóti hinum Opec-londunum, sum halda fast um, at heimsmarknaðurin hevur nokk av olju, og tá stígur er um at koma í altjóða eftirspurningin, er vandi fyri prískollapsið, um meira olja verður boðin út, enn eftirspurningur er til.
”Talan er um eina óskynsama avgerð. Útboðið skal ikki økjast tá eftirspurningurin fellur. Harumframt er einki, sum sigur okkum, at meira olja ferð at trýsta prísirnar niður,” sigur forsetin í OPEC, Chakib Kelil.
Eftirlit við keypsskálunum
Samuel Bodman, orkuráðharri í USA, væntar ikki at oljuprísirnir falla, fyrr enn tann tøka framleiðsluorkan í heiminum verður í minsta lagi fýra milliónir tunnur um samdøgrið. Í løtuni er tøka framleiðsluorkan tríggjar milliónir tunnur um samdøgrið, harav 75 prosent eru í Saudi-Arabia.
Á einum øki varð semja tó funnin í Jeddah:
Meira alment eftirlit skal havast við keypsskálunum, ið handla olju, og gjøgnumskygni skal økjast, soleiðis at tað gerst lættari at síggja, hvussu stórur partur av prísgongdini skyldast ávirkan frá íleggjarum, sum annars ikki hava nakað tilknýti til oljuvinnuna.
Kelda: epn.dk


text:
Carrion Crown
Gibs Hephenus
Handtikin fyri herverk og ólógligt djóradráp
Description:
Gibs er ein miðaldrandi maður, sum er enn í góðum formi. Hann hevur stutt hár og bakkenbartar. Hann smílist ongantíð og gríslar illa tenn. Í løtuni er hann ílatin í náttklæðum, meðan hann er í fongsul.
Bio:
Gibs leiddi bólkin av monnunum út á Hvíldarbø fyri at nokta tykkum atgongd við kroppinum hjá Lorrimor. Tit megnaðu at sannføra hann og hansara menn um, at sjálvt um Lorrimor hevði verið ein necromancer, so hevði tað havt onga ávirkan á hinum grøvunum.
Eina náttin var eitt stórt “V” skrivað á standmyndini á torginum. Sheriffurin Benjan fann ikki gerningsmannin. Nakrar fáar nætur aftaná blivu “VE” skrivað á standmyndina. Tonya helt vakt á einum taki og sá, at tað var Gibs, sum hevði framt herverkið. Hann hevði ein skinssekk við blóði og ein stóran pensil. Tá hann fór heim, legði hann merki til, at onkur fylgdi aftaná honum. Hann rann undan, men Tonya megnaði at innheinta hann. Gibs vendi tá við mitt á einum bøi, segði “Tit fara ikki at steðga okkum. Horan fer at doyggja!” og leyp á. Hann skar Tonyu djúpt við einum barberblaði. Hann gekk út frá, at hon var deyð, og fór heim.
Tit megnaðu at finna hansara smáttu. Innanfyri lóu nøkur blóðgað djór í einum kamari. Tit handtóku hann við hjálp frá Benjan. Tá tit tosaðu við hann, megnaðu tit ikki at fáa nøkur brúkbar svar frá honum. Hann visti onki um herverkini, sum hann hevði framt.
Nakrar fáar nætur seinni fingu tit at vita, at hann hevði geylað og togað í rimunum í nakrar tímar og hevði síðani svímað. Tá tit fingu Faðir Grimburrow at kanna hann, vísti tað seg, at hann var Evil-aligned, og at hann hevði verið raktur av nightmare gandi. Hann sá ikki nakað annað, men skeyt upp, at annað var á spæl.


text:
Geysir
Geysir liggur ikki so langt frá Reykjavík, og er eitt sera væl vitjað útferðarmál í Íslandi. Geysir er ein av teimum kendastu heitu keldunum í Íslandi, sum hevur goyst síðan 1300 talið. Men í dag er tað bert møguligt at fáa kelduna at goysa, um sápa verður latin niðurí. Men tá goysir eisini himmalhøgt, og ferðafólkini fáa tað at síggja, sum tey vildu. Grundin til, at summar av teimum heitu keldunum ikki goysa longur, er tí at fólk hava tveitt steinar og annað niður í opið, og hetta er í dag strangliga bannað. Annars eru avmarkingar at halda seg til, tá vitjað verður har, tí vandi er fyri at brenna seg av tí glóðheita vatninum, sum prutlar í hesum heitu keldunum. 100 metrar frá Geysir er Strokkur, sum eisini er ein kend goskelda, men hon er ikki so stór sum Geysir. Hon goysir tó enn av sær sjálvum, og gosið kemur 30 m upp í loft.


text:
Sverri Djurhuus var føddur í 1920 í Kollafirði, og har vaks hann upp. Hann arbeiddi í mong ár sum bilsmiður og hýruvognsførari. Sum ungur yrkti hann tættir, seinni fór hann eisini undir at skriva stuttsøgur. Hann var virkin í Tjóðveldisflokkinum.
Sverri Djurhuus, føddur 1920 í Kollafirði, gav í 1979 út savn av stuttsøgum, hugleiðingum og yrkingu.m; savnið nevndist »Lívsmyndir« og hevur hetta inngangsljóðið:
»Varðar eru á okkara leið,
men gloym ikki fornar siðir:
tá ið tú støðgar við slíkan ein,
so legg á Varðan tín stein,
tá fellur hann ongantíð niður«.
Úr: Árni Dahl: Bókmentasøga I-III. Fannir. 1980-83. (GG. Seinast dagført í 1983).


text:
Ein leikhúsbussur koyrir inn í skúlagarðin
Fyrsta vitjanin við Listaleypinum í hesum skúlaárinum fór av bakkastokki í viku 43, síðstu viku í oktober.
Hetta var Rúmdarferðin við Chappari, sum vitjaði 5 skúlar kring landið. Teater Vestvolden úr Hvidovre, DK framførdi leikin.
Her eru brot úr tveimum ummælum, sum Listaleypurin fekk aftaná vitjanina:
Ein lærari skrivar: Sjónleikurin , og tað at sjónleikurin varð framførdur í einum bussi, riggaði avbera væl.... Søgan í sjónleikinum var góð, tøknin riggaði júst, sum hon skuldi. Chapper var ein góður og fjøltáttaður sjónleikari og enntá rappari. Hann hevði gott samband við børnini, og um okkurt óvæntað hendi, t.d. onkur spontan viðmerking fall, dugdi hann væl at lofta hesum. Hann var blíður og týður og tað dámdi børnunum. Tey fingu hvør sína teknibók, tá ið sýningin var av, og tað fall eisini í góða jørð.
At tað mesta var á donskum tóktist ikki at órógva nakað serligt, uttan tað, at tað kanska gjørdist í longra lagið hjá summum av børnunum. Hetta vóru forskúlabørn, tvs. at aldurin er 5-6 ár og øll teirra eru neyvan so stinn í tí danska. Men tað bilti als ikki, og tað hjálpti heilt væl og gjørdi søguna enn meira viðkomandi, at tann lítla ballón-rúmdarveran prátaði føroyskt. Summi av teimum gomlu fólkunum tosaðu eisini føroyskt, og hetta var væl hugsað og væl sett saman.
Okkum dámdi væl leikin og takka fyri sýningina"
Annar lærari skrivar: Vit vóru 45 áskoðarar og vit sótu øll fínt inni í bussinum, sum var genialt innrættaður! Mann gloymdi púrasta, at vit sótu í einum bussi. Chappar sad og fortaldi og jongleraði við ymiskar figurar og vit kundu fylgja við í, hvussu hann tók tær upp úr eini eskju og legði tær niður í aftur - men tær vóru livandi á bakvegginum og mann varð fulkomiliga tikin við í hansara frásøgn :-)
Søgan var rørandi og eg meti, at øll børn, sum hava msit ein abba ella eina ommu kenna seg aftur í sorgini hjá lítla dronginum. Chappar megnaði á so fínan hátt, at fáa vent sorgini og stúranini hjá dronginum til gleði og til síðst lætta við, at abbin hevði tað gott, har hann var og at mann saktans kann tosa við ein elskaðan persón, hóast viðkomandi er deyður.
Lítli hjálparin hjá Chappari á rúmdarferðini, hin lítli rúmdarormurin Chip - sum enntá kløkkaði okkum øll við at tosa føroyskt, var ein fínur smálutur, sum fekk nógva umrøðu aftaná, tí hann var jú bara ein ballón. Sera stuttligt.
Vónandi er hetta ikki síðstu ferð, at vit síggja leikhúsbussin á ferð í Føroyum. Her á skúlanum ynskja vit honum hjartaliga vælkomin eina aðru ferð."


text:
Móttøka fyri EM svimjarum
Føroyska liðið kemur aftur til Føroyar í dag, eftir at tey hava luttikið á stóru EM kappingini í Berlin. Í hesum sambandi skipar ÍSB fyri móttøku í ÍSF-húsinum mánadagin 11. Juli kl 19.00.
Føroysku svimjararnir, Krista Mørkøre og Ragnvald Jensen, hava sum kunnugt staðið seg væl. Tey hava sett persónlig met, og so eydnaðist tað Ragnvaldi at vinna bronsu í 100 m bringusvimjing.
Við á ferðini vóru Rúni Gaardbo, venjari og Torkil Mørkøre liðleiðari.
Kalendari
Slóðir
Innanlanda
- Ítróttafelagið Smæran
- Ítróttafelagið Svanur
- Ítróttasamband Føroya
- Meginfelag teirra brekaðu
- Javni
- Sjóndepilin
- Deyvafelagið
Nlsk. sambondini fyri brekað
Altjóða sambond


text:
Fiskiveiðisamráðingar millum Føroyar og Ísland
Føroyar undrast stórliga á støðuna og kunningina hjá íslendsku stjórnini av fisikiveiðisamráðingunum millum Føroyar og Ísland og mótmæla, at ein galdandi fiskiveiðiavtala er sett úr gildi.
Samráðingarnar millum Føroyar og Ísland, í Tórshavn 13. desember 2017, um fiskiveiðisáttmála fyri 2018 komu ikki á mál. Partarnir gjørdu av at halda fram við samskiftinum, so ein nýggj avtala kundi gerast fyri 2018.
Millum jóla og nýggjárs eru tó sera óvanlig og einsæris stig tikin frá íslendsku stjórnini, og kunningin frá íslendsku myndugleikunum um samráðingarnar er ikki í samsvari við føroysku støðuna.
Ísland hevur m.a. sett eina gjørda og galdandi avtalu um lodnufiskiskap fyri 2018 úr gildi.
Føroya landsstýri undrast stórliga á hesa framferð og mótmælir hesum óheimilaða stigi. Landsstýrismaðurin í fiskivinnumálum hevur sambært stýrisskipanarlógini ráðført seg við uttanlandsnevnd Løgtingsins um málið.
Ikki nýggj ella økt krøv úr Føroyum
Í kunningini í Íslandi um samráðingarnar eru løgd fram viðurskifti, sum ikki eru í samsvari við føroysku støðuna og sjónarmiðini.
M.a. verður sagt, at Føroyar hava sett økt og nýggj krøv fram í samráðingunum við Ísland. Tað er ikki rætt. Talan var um vanligar samráðingar, har ymisk ynski hjá pørtunum verða sett fram, og har tikið verður aftur í tey viðurskifti, ið eru óloyst, og sum partarnir áður hava samráðst um og avtalað árini undan.
Undir samráðingunum settu Føroyar enn einaferð fram sítt sjónarmið um ógrundaðu forðingarnar, sum Ísland krevur at verða í gildi fyri føroysk skip, ið fiska lodnu í íslendskum sjógvi.
Ísland krevur av føroyskum skipum, at eftir 15. februar kunnu tey bert landa ein triðing av lodnuni til virkingar til matna í Føroyum. Frá føroyskari síðu verður víst á, at hetta kravið ikki er heimilað sambært ásetingum í Hoyvíkssáttmálanum.
Føroyar hava í fleiri ár viljað havt broytingar í hesum viðurskiftunum, tí tað er óskiljandi í eini fiskiveiðiavtalu, at eitt tilfeingi ikki skal kunna virðisøkjast til bestu góðsku og prís – og stór virði fara fyri skeyti.
Í seinastu samráðingum í 2017 varð avtalað millum partarnar, at Ísland skuldi taka stig til, at embætisfólk skuldu samráðast og gera eina niðurstøðu um hetta mál í seinasta lagi á sumri 2017. Hetta er tó ikki gjørt. Hóast áheitanir um at farið verður undir samráðingarnar, hevur Ísland ikki tikið nakað stig.
Tí ynsktu Føroyar undir samráðingum nú, at ítøkilig stig verða tikin, ið flyta okkum á røttu leið til at taka burtur hesar avmarkingar.
Ynski um umbýti av kvotum
Føroyar settu eisini ynski um víðkaðar møguleikar hjá føroyskum skipum at fiska tosk í íslendskum sjógvi og bjóðaðu kvotur av uppsjóvarfiski afturfyri. Eisini bjóðaðu Føroyar Íslandi framhaldandi atgongd at fiska svartkjaft og norðhavssild í føroyskum sjógvi.
Ísland vildi ikki á fundinum gera avtalu um stig til at lætta um forðingarnar fyri føroysku lodnuskipini. Afturímóti broyttum møguleikum at fiska tosk setti Ísland m.a. sum krav, at føroyska lodnukvotan skuldi minka við tí, sum svarar til 20%.
Tað var ikki gjørligt hjá pørtunum á hesum grundarlagnum at gera semju, og samráðingarnar vórðu tí niðurlagdar fyribils, men avrátt varð at samskifta áfram til tess at finna loysnir og gera nýggja avtalu.
Eisini varð umrøtt, at Føroyar og Ísland frameftir eiga at samráðast um at gera ein rammusáttmála um fiskiveiði millum londini bæði.
Partarnir skiltust sostatt í einum góðum anda um at finna loysnir.
Enn er tó ongin semja gjørd, og tí er ongin nýggj fiskiveiðiavtala gjørd millum Føroyar og Ísland.
Avleiðingin av hesum er, at íslendsk skip eftir 31. desember ikki hava kunna hildið fram at fiska svartkjaft og norðhavssild í føroyskum sjógvi. Íslendsk skip hava seinastu árini fiskað so gott sum alla teirra svartkjaftakvotu í føroyskum sjógvi. Í 2017 hava íslendsk skip fiskað 196.300 tons av svartkjafti og 25.500 tons av norðhavssild í føroyskum sjógvi. Á sama hátt kunnu føroysk skip ikki halda fram at fiska botnfisk í íslendskum sjógvi í 2018. Føroysk skip hava seinastu mongu árini kunna fiskað 5.600 tons av botnfiski í íslendskum sjógvi.
Ísland hevur nú harumframt tikið tað óvanliga og óheimilaða stig at taka aftur heimildina at fiska lodnu í íslendskum sjógvi, sum føroysk skip hava fram til 30. apríl 2018 samsvarandi avtalu millum fiskimálaráðharrarnar frá 16. januar 2017. Henda avtala er formliga staðfest í brævaskifti millum landsstýrismannin í uttanríkismálum og íslendska uttanríkisráðharran sum partur av fiskiveiðiavtalum millum londini fyri 2017.
Tað er m.a. fyri hesar veiðimøguleikar, at íslendsk skip í 2017 í føroyskum sjógvi hava fiskað at kalla alla teirra svartkjaftakvotu umframt ein munandi part av teirra kvotu av norðhavssild.
Høgni Hoydal, fiskimálaráðharri, undrast stórliga á, at Ísland á henda hátt leypur frá gjørdari avtalu millum Føroyar og Ísland og serstakliga, at hetta verður gjørt, eftir at Ísland hevur brúkt sínar møguleikar í avtaluni.
“Samráðingarnar millum brøðratjóðir fara fram við ynskjum frá londunum og royndum at finna loysnir og semjur, ið gagna báðum pørtum – og sum greiða afturvendandi óloyst mál. Vit eru úr Føroyum eisini farin til samráðingar hesaferð á vanligan hátt í góðum anda.”


text:
Tá ið Donald Trump er í ringa lagnum, fer hann á Twitter eftir teimum, hann er ósamdur við.
Nakað sama arbeiðslag brúkar Høgni Reistrup, limur í Framsókn, í almennari viðmerking.
Reistrup tolir ikki mína hugsan um, at politisk sjálvtilstrekkiligheit hóttir við at avbyrgja okkara land, samstundis sum yvirgangur skolar inn yvir heimin, seinast við tilburðinum í Orlando, USA.
Hesa áskoðan standi eg við.
Føroyar hava í dag eitt landsstýri, sum á trygdarpolitiska økinum er heilt óvanliga smalsporað.
Høvuðstátturin í trygdarpolitisku hugsanini hjá flokki Reistrups er, at forsætisráðharrin skal biða Løgtingið um loyvi at senda stríðsflogfør í hernað móti sonevnda Islamiska Statinum, ið kúgar og avrættar ósek menniskju hvønn dag.
Siviliserað lond gera alt tað, tey kunnu, fyri at hjálpa til við at fyribyrgja og steðga yvirgangi, men trygdarpolitiska fokussið hjá landsstýrinum er ein konflikt við danskarar.
Hetta er at lata eyguni aftur fyri tí, sum fer fram altjóða, og tað er politisk sjálvtilstrekkiligheit, sum hóttir við at avbyrgja okkara land.
At Høgni Reistrup ikki vil síggja veruleikan, sum hann er, fer at standa fyri hansara egnu rokning.


text:
Zacharias Heinesen er tann mest kopieraði føroyski listamaðurin yvirhøvur. Hendan útsøgnin hevur tíðum verið at hoyrt. Um hon er røtt, skal vera ósagt, men hon sigur nakað um tann týdning, sum Zacharias Heinesen hevur havt fyri føroyska myndlist.
Hansara litføgru brotamyndir, ofta við einari samanrenning millum føroyska náttúru og nútímans myndlist, eru so eyðkendar, at tær hava givið øðrum íblástur, men Zacharias sjálvur hevur ta ektaðu vøruna. Hóast hann er komin upp í árini, so leitar hann áhaldandi og gevur listini nýggj brigdi.
Zacharias Heinesen megnar sum fáur at tala til tey flestu. Hansara málandi landslagsmosaikkir eru bæði sveimandi og staðbundnar í senn. Hóast hann er abstraktur, so er ein sjónligur veruleiki til staðar. Tað ber snøgt sagt til at kenna seg aftur, um ikki í ítøkiliga staðnum, sum myndin er av, so í huglagnum, sum hon málar fram.
Kinna Poulsen, listaummælari, sigur, at 80 ára dagurin hjá Zachariasi Heinesen er ein merkisdagur hjá føroyskari list:
- Hann er tann elsti og mest elskaði av føroysku listafólkunum, hann er ein listamaður, sum alla tíðina megnar at bróta upp úr nýggjum, samstundis sum hann er erligur móti sær sjálvum, uttan at forsera ella koma framum seg sjálvan, sigur Kinna Poulsen.
Les heilsan frá Kinnu Poulsen á listaportalinum: Zacharias 80
Zacharias Heinesen debuteraði longu sum 15 ára gamal á ólavsøkuframsýningini. Hann var næmingur á Myndlista- og handíðaskóla Íslands í 1958-1959, og síðan fór hann á málaraskúlan á listaakademinum í Keypmanahavn árini 1959-1962.
Longu árini á akademinum í Keypmannahavn og síðan heimafturkomin í 1960 árunum var Zacharias sera nýskapandi og royndi seg bæði tøkniliga og í stíli. Frá 1970-árunum broyttist litdámurin frá tí sterka yvir í tað meira følna. Seinni gerst hann hugtikin av lívinum í flatum. Bygdin við havið gerst eitt høvuðsevni, og lodrættar, vatnrættar og skákstrikur geva myndunum kubistiskan dám við lívi og rørslu. Hóast málningarnir eru rættiliga abstraktir hevur málarin framvegis samband við sítt myndevni, og vit síggja húsaveggir og -tekjur, havnaløg, hav og fjøll í kompositiónum av stórum og smáum fýrkantaðum litaðum flatum.
Zacharias Heinesen er føddur 19. mai 1936, hann er sonur rithøvundan William og Elisu Heinesen. Hann býr á Varða, har hann enn málar við sama lag.
Vit á Dimmalætting ynskja Zachariasi Heinesen hjartaliga til lukku við degnum.


text:
Ungi sviin Mattias Carlsson, føddir sama ár sum eitt nú Pál Joensen og um kanska ikki heilt so góður enn, so ein profilur í svenskari svimjing, og sum Pál, eitt lovandi talent til framtíðina. Hann svimur 200m rygg og 200m firvald undir 2min, og 400m frí á langbana undir 4min.
Sviar høvdu vanta sær nógv av hesum unga manni sum okur høvdi vitjan av til NJM í Havn í desembur 2007 har hann vann 3 gull eins og Pál. Mattias vann 200m firvald, 100m rygg og 200m rygg. Men nú sær ikki so gott út hjá Mattiasi, ella í øllum førum ikki næstu 6 mánaðirnar, tí hann skal undir knívin eftir at hava veri óheppin á skíum. Og so hugsi eg um Róa á Kósuni….. suk!
simma.nu skrivar: Mattias Carlsson borta sex månader
Igår fick Uddevallasimmaren Mattias Carlsson sin läkardom. Borta från simningen i sex månader. Detta efter att ha åkt lössnöåkning under sportlovet och skadat yttre ledbandet och eventuellt också menisken. Skadan kommer att kräva opertaion.
Eg skal ikki sita her og siga við fólk at tey ikki skulu fara á skiferiu, men eg vil siga, at eg havi ringar royndir við tí. Rikke Møller úr West Swim í Esbjerg var eitt sera sera lovandi talent, til hon skræddi sær knæði sundur, bókstaviliga!!!. Tað eru 6 ár síðan nú, og 5 ferðir undir knívinum hava enn ikki hjálpt.
Svimjarir sum Rikke og Mattias høvdu eitt til felags, hypermobilar føtur, akslar og knø. Tá ið ein hugsar um alla tað strekking sum okur gera hvønn dag fyri at gerast skjótari undir vatninum, uttan at styrkivenja beinini so nógv at tey gerast tung, ja so er eingin ivi hjá mær um, at okur skulu halda okon til at skreiða á sledum. Okur gera jú alt fyri at knø og føtur ikki eru stabil nokk til at koyra á skíum.
Eg kom í tankar um Pál nú eg skrivi. Hann meiddi sær fótin tá ið teir spældi kurvabólt fyri stuttari tíð síðan. Fekk ikki gjørt eina ordiliga vending í eina viku, og serliga vendingarnar hjá Páli skulu rættast uppá um hann skal gera sær vónir um at gerast heimsmeistari, hettur sigur Rein Haljand professari, og sjálvandi hevur hann rætt, tað hava okur lagt til merkis til kappingar uttanlandað. So ein vika úr planinum við ringum tíðum, negativum upplivilsum og ein áminning um, at skjótt kann ganga gali hevur kanska sett nakrar tankar í gongd í høvdinum hjá Páli. Ljósa síðan í hesum dømi er, at ein vika er nakað væl betur enn 26 vikur, Mattias stakkalin, synd… for hundan altso.
Ein skal kanska hugsa seg væl um í daglidegnum sum elitusvimjari. Ja ok, øll fólk eiga at gera tað, men halló… fólk sum Pál brúka 35 tímar um vikuna uppá at gerast best í heiminum, tey noyðast kanska at hugsa um ting sum onnur kanska ikki gera. Kann eg liva við hesari avgerð? Hvussu avmarkað skal mítt lív vera? Eri eg ein slava av mínum ítrótti, ella kann eg gott liva við øllum hesum avmarkingum tí at eg fái so nógv annað afturfyri?
Kanska nakað negativt sett upp. Men tað eru tey sum eru í sama aldri sum ikki minnast eitt leygarkvøld í alt 2008, tað er 52 dagar vekk úr kalendarinum, og ger ein hetta í 6-8 ár, ja so… you do the math. Og eg tók ikki fríggjakvøld við… Og so sigarettir, nú eg nevni slavir… Kanska lívi sum elituítróttarfólk ikki er so tossut alíkaval.
Nei, ikki er tað nemt, lívið, tað er sikkurt og vist. Góða eydnu øll somul nú DML, OYL og HM nærkast. Stay healthy!


text:
Kortlegging av arvamassa hjá silvurfiskinum
Amplexa Genetics og Fróðskaparsetur Føroya hava samstarva um eina verkætlan, við tí endamáli, at kortleggja arvamassan hjá silvurfiskinum
Silvurfiskurin er eitt fyrndargamalt vongleyst skordjór, ið mentist fyri uml. 400 milliónum árum síðani. Silvurfiskurin er sera áhugaverdur, og kortlegging av arvamassanum, kann avdúka spennandi biokemiskar eginleikar hjá hesum frumdjóri.
Elisabet Thomsen, mýlalívfrøði-lesandi á Fróðskaparsetri Føroya, hevur arbeitt við hesi verkætlan sum part av síni bachelorútbúgving. Hon hevur fingið vegleiðing frá Sunnvør K. í Kongsstovu, ph.d.lesandi hjá Amplexa Genetics og Svein-Ole Mikalsen, professara á Fróðskaparsetri Føroya.
Verkætlanin hevur eydnast sera væl. Elisabet hevur millum annað staðfest, at tað eru tvær ættir av silvurfiskum í Føroyum. Hon hevur gjørt eina fyrstu samling (de novo assembly) av arvastreinginum hjá hesum djóri, og eisini hevur hon funnið útav, at arvamassin er uml. 2,5 Gb stórur, næstan líka stórur sum menniskja arvamassin.
Elisabet vardi skrivligu uppgávuna hjá sær 16. juni 2017 og hilnaðist hetta sera væl. Hon fekk sett punktum við útbúgvingina við einum flottum 12 tali.
Stuðlað verkætlanini hava:
Amplexa Genetics
Fróðskaparsetur Føroya
European Molecular Biology Laboratory - European Bioinformatics Institute.


text:
Gerið ikki eina vanlukku!
Øll minnast sorgarleikin á Tvøroyri, tá Pelagic brendi.
Hetta var ein sorgarleikur , ein vanlukka, sum ikki var tilætlað, ongin ætlaði tað. Eg ringdi til borgarstjóran og vísti mína samkenslu. Eg hoyrdi á málinum á borgarstjóranum,at hetta var ein sorgardagur. Hann greiddi eisini frá hesum í fjølmiðlunum. Hendan sólskinssøgan á Tvøroyri var brend burtur, farin upp í royk.
Eg minnist sera væl, tá Pelagic skuldi byggja á Tvøroyri. Tað var ikki bara bara at fáa hetta uppskotið ígjøgnum, soleiðis, at hesir mætu vinnulívsmenn kundu fara ígongd sum skjótast. Kári P.Højgaard var landsstýrimaður í innlendismálum tá og legði málið fram.
Tað eydnaðist og vit hava síðani verið vitni til succés á Tvøroyri –eina sólskinssøgu fyri Suðuroynna,ja alt føroyafólk. Men so hendi vanlukkan, virkið brann niður. Ongin vildi hetta og fólk vístu samkenslu. Í útvarpinum søgdu fólk, at tey fluttu av oynni,tí nú var onki arbeiði til tey. Hetta var ikki tilætlað.
Eldurin á Pelagic var ein vanlukka, sum vit ikki vóru harrar yvir, men nú er samgongan í ferð við at leggja eina vanlukku til rættis, hart og brutalt av reindýrkaðari øvundsjúku. Í fyriliggjandi fiskivinnuuppskotinum hjá samgonguni verður arbeitt hart og tilætla við eini kollvelting, eini kollrenning av arbeiðsplássunum hjá fiskimanninum. Hundraðtals arbeiðspláss verða koyrd út í óvissuna.
Stjórin á JFK hevur boðað frá, at um ætlanin hjá samgonguni um uppboðssølu verður gjøgnumførd, so er stórt sannlíkið fyri at Kósin steingir. Við tí missa 150-200 arbeiðsfólk í Klaksvík arbeiðið.
Aftrat hesum kemur alt tað avleidda virksemið og tað er ikki smávegis.
Hvussu kunnu suðuroyingar í samgonguni gera hetta? Hesi, sum á egnum kroppi hava merkt, hvussu nógv tað ávirkar at missa arbeiði. Hvussu kunnu tit púrasta ósmæðin tilætla, við vilja ynskja hetta, tá tit kenna fylgjurnar, sum nýskipanin kemur at fáa fyri norðoyingar. Fiskivinnunýskipanin er ikki eitt hendiligt óhapp, av óvart, men harafturímóti tilætla, við vilja. Hvussu kunnu tit ?
Heitið á tykkum suðuroyingar í samgonguni: virðið eisini fiskimannin norðanfyri suðuroynna, arbeiðsmannin og flakakvinnuna norðanfyri suðuroynna. Vísið virðing og sleppið ætlanunum um uppboðssølu, antitrust osv.
Tá øll umboðini hjá norðoyingum í samgonguni av fullum huga stuðla samgonguni um uppboðssølu, antitrustosvmugu vit biðja tykkum suðuroyingar í samgonguni um hjálp. Tað eru vit noydd til, tað er okkara skylda. Tit hava víst vilja og mannsmót, tá tað snýr seg um tykkara egna lokala øki.
Elsebeth Mercedis Gunnleygsdóttur, løgtingsfólk.


text:
1. Einfalda og kompleksa steinprenti hjá Hanna Bjartalíð er upplagt gávuhugskot til bæði vaksin og børn. Prentið fæst fyri 2600 krónur.
2. Raffineraða, erotiska prentið hjá Peter Carlsen er perfekt gáva til konuna ella unnustuna og hetta prentið fæst fyri 1.200 krónur.
3. Marius Olsen eigur at liggja undir einum og hvørjum jólatræi. Har eru nógvar myndir í at velja og allar eru tær góðar. Hetta prentið fæst fyri 2.600 krónur.
4. Á undrunarverdan hátt veita tey smáu prentini hjá Tróndi Patursson eina líka stórbæra uppliving sum hansara veldugu totalinstallatiónir. Hetta prentið kostar 2.600 krónur.
5. Verkið hjá Rannvá Kunoy rúmar óendaligum assosiatiónsmøguleikum, men kostar bert 9.000 krónur.
6. Tú fert ongantíð skeivt í býin, tá tú velur eitt verk hjá Zachariasi Heinesen. Hetta prentið, sum øll høvdu verið glað at fingið, fæst fyri 2.800 krónur.
7. Frálíka prentið hjá Hansinu Iversen er leikandi lætt og óendaliga djúpt og fæst fyri 2.400 krónur.
8. Lítla gula myndin hjá John Kørner er heimslist við heimligum myndevni fyri 3000 krónur
9. Fantastiska tostatræið hjá Tóroddi Poulsen bjargar jólunum og fæst fyri 1.600 krónur
10. Poetiska og inntonkta prentið hjá Onnu Seppälä fæst fyri bert 2.600 krónur.
(IS)


text:
Sambandsflokkurin vitjan frá Vinstra
21. mai 2017
Fólkatingslimurin Hans Christian Schmidt frá Vinstra í Danmark, saman við einum ferðalag, hava vitjað Sambandsflokkin. Tey hava ferðast ymsa staðnis í landinum, m.a. vitjaðu tey Saltsiloina á Drelnesi
Sambandsflokkurin hevði vitjan frá systirflokkinum Vinstra í Danmark, fríggjadagin 19. og leygardagin 20. mai. Tað var Hans Christian Schmidt, fólkatingslimur fyri Vinstra og fyrrverandi ministari innan Matvøru, Umhvørvi umframt Transport- og bygningsministari, sum stóð fyri ferðini til Føroya, og Sambandsflokkurin hevur gjørt skránna saman við honum.
Í ferðalagnum vóru: Kirsten Rudiengaard og Preben Rudiengaard, Ulla Hansen og Erik Hansen, Helen Therkelsen og Mogens Therkelsen, Birgitte Raunholt og Hans Christian Schmidt. Talan er um fyrrverandi politikarar og vinnulívsfólk.
Fríggjadagin 19. mai varð vitjað í Løgtinginum og seinnapartin í Norðurlandahúsinum, á bóndagarðinum í Kirkjubø og at enda ein vitjan á Velbastað privat hjá Annfinn Brekkstein, limi í Tórshavnar Býráð.
Í gjár leygarmorgun 20. mai, gekk leiðin til Suðuroyar við Smyrli.
Við á ferðini til Suðuroyar varð eisini Edmund Joensen, løgtingsmaður fyri Sambandsflokkin og fyrrverandi fólkatingslimur.
Fyrrapartin varð vitjað í Fámjin og Vági - ein túr á Hotel Bakkin og síðan í Páls Høll. Eisini varð gjørdur ein túrur til Sumbiar, Akraberg, Hvalba og Sandvíkar.
Á Tvøroyri bjóðaði borgarstjórin, Kristin Michelsen, til kaffi og køkur, heima hjá sær í Froðba.
Síðan varð farið til Saltsiloina, nýggja mentanarhúsið í Suðri. Ólavur Rasmussen, verkætlanarleiðari, greiddi frá um húsið og gongdina í byggiverkætlanini. Ólavur hevði eisini fingið Tróndur H. Enni og Eyðun Ásason at undirhalda - sera gott og ljóðviðurskiftini í topp.
Verkætlanin er stuðlað úr Danmark við eini 2/3 av samlaða byggikostnaðinum - frá Fólkatinginum og Mærskgrunninum. Restin er fíggjað av Løgtinginum.
Stórt gestablídnið í Havn, Kirkjubø, Velbastað og í Suðri, allastaðnis har tey komu - sí myndir: www.facebook.com
Á myndini síggjast frá vinstru: Hans Christian Schmidt, Edmund Joensen og Kristin Michelsen.
Í dag gongur leiðin aftur til Danmarkar.
RN
Aftur


text:
Nr. 41 10. apríl 2017
Løgtingslóg um broyting í løgtingslóg um tollsatsir (Toll- og vøruskráin)
(Dagføring av vørunumrum)
Samsvarandi samtykt Løgtingsins staðfestir og kunnger løgmaður hesa løgtingslóg:
§ 1
Í løgtingslóg nr. 143 frá 18. desember 2015 um tollsatsir, sum broytt við løgtingslóg nr. 33 frá 15. apríl 2016, verður gjørd henda broyting:
1. Skjal 1 til løgtingslóg nr. 143 frá 18. desember 2015 um tollsatsir, sum broytt við løgtingslóg nr. 33 frá 15. apríl 2016, verður broytt, sum ásett í skjali 1 til hesa løgtingslóg.
§ 2
Henda løgtingslóg kemur í gildi dagin eftir, at hon er kunngjørd.
Í Tinganesi, 10. apríl 2017
Aksel V. Johannesen (sign.)
løgmaður
Lm. nr. 90/2016
Skjal 1 1)
1) Broytingarnar í Toll- og vøruskránni verða ikki lagdar út á logir.fo, men eru at finna í Kunngerðablaðnum, sí vinstra bredda á logir.fo.


text:
»Tað eru summi menniskju, ið fram um onnur hava eina íborna listarkenslu, sum røkkur út um gerandisdagin og gerandislívið«, soleiðis byrjar ein starvsbróðir føðingardagskvøðu til blaðmannin, politikaran og skaldið M. S. Viðstein.
Hann varð borin í heim í Havn í 1892, men vaks upp úti á bygd við Sundalagið, og bæði pláss hava merkt hann: Fáur hevur skrivað neyvari um aldandi lívið í lítla høvuðsstaði Føroya fyrst í øldini, og fáur hevur lýst friðsæla bygdarlívið betur enn hann.
Komin til mans var hann nøkur ár til skips við føroyskum fiskiskipum, og seinni dró útferðarhugurin hann í langfarasigling á høvunum breiðu, men heimlongsulin dró hann aftur til føðilandið, og hann festi búgv í Havn.
Hetta var í teimum døgum, tá sosialistiska hugsjónin gekk sigursgongd um lond og fór at bera við í Føroyum.
Maurentius ivaðist ikki í, hvørjum hann skuldi halda við. Hann gjørdist fyrsti blaðstjóri á »Føroya Sosialdemokrati«, ið kom út á fyrsta sinni 24. mai 1927, og var saman við P. M. Dam fyrsta umboð javnaðarfloksins á løgtingi — valdur 1928.
Hungur og neyð alt ov leingi vit kendu,
tíðum varð rænt okkar dagliga breyð.
Nú verður á slíkum óskili endi,
nú stendur stríðið um lív ella deyð!
Tær hugsjónir bjørtu fyrr lív máttu lúka,
líkbleikt á valinum arbeiðsfólk lá.
Nú er' tað vit skulu hevndarstund brúka:
Smell, reyði dúkur mót himinum blá!
Nú, haldið í hernað! Dystur skal standa!
Sigur skal vinnast, nú framá í bólk!
Blóðreyða merki nú smellir um landa:
Nú byrjar nýtíð for arbeiðsins fólk!
Soleiðis umyrkir hann eldhugaður í 1929 brot úr polska stríðssanginum Warszawianka, men ymsar umstøður gjørdu, at hann longu miðskeiðis í 1930-árunum fór burtur úr politikki.
Í 1935 varð hann knýttur at nýstovnaða »Dagblaðnum«, og her arbeiddi hann sum prentari og blaðmaður, av og á sum ábyrgdarblaðstjóri, til hann vegna aldur legði frá sær.
Eitt skifti — tað var undir seinna heimsbardaga — stjórnaði hann skaldskaparblaði, ið æt »Nýtt land« og var fylgiblað »Dagblaðsins«. Her komu fleiri av søgum hansara.
Hann gjørdi eisini eitt dygdararbeiði innan ungmannadeildina hjá Losjuni í Havn, var við uppi í sjónleikarframførslum og skrivaði í handskrivaða blaðið »Glaðustrok«.
Maurentius læt úr hondum tríggjar bøkur:
Í 1941 kom søgusavnið »Eirika«, ið telur fýra søgur, skrivaðar í tíðarskeiðnum 1929 -1941, árið eftir kemur yrkingasavnið »Sól til viðar gongur« við umleið 50 yrkingum, ið vorðnar eru til serliga seinast í 30-árunum. Partvíst eru yrkingarnar merktar av politisku sannføring høvundans, partvíst eru tær náttúrulýsingar, minnis- og *tilburðaryrkingar.
Í 1970 kom savnið »Smásøgur úr Sundalagnum«, ein lovsongur til staðið, har hann sum barn dvaldist so nógv.
Maurentius doyði í 1971.
Úr: Árni Dahl: Bókmentasøga I-III. Fannir. 1980-83.
Búskaparliga versna tíðirnar stórliga um allan heim, sum 20-árini líða at enda.
Heimskreppan, ið kemur í hæddina í 1929, hevur við sær arbeiðsloysi og lønarniðurskurð.
Byrjanin av 30-árunum er í mangar mátar tronglig tíð í Føroyum. Heimskreppan veldur mangan húsagangin, inntøkurnar eru sera lágar, prísirnir ikki tilsvarandi, og undan íslandi frættist mangur sorgarleikur, ið tekur einstaka húshaldinum og vinnulívinum dygt.
Hetta eru árini, nýstovnaði javnaðarflokkurin fær undirtøku úti millum fólk, hann fær umboð á ting í 1928 og veksur upp gjøgnum 30-og 40-árini. Føroyskur politikkur fær ein annan høvuðsspurning at dragast við enn toganina millum samband og sjálvstýri.
Uttan úr stóru verð frættist um einræðisharrar, ið koma til valdið, sum dubba seg hernaðarliga og leggja fram krøv um yvirvaldsrætt yvir landaøkjum, ið aðrir eiga.
Á bókmentaøkinum leggja bæði yrkjarar og prosafólk frá landi í bókmentatíðarritinum »Varðanum«, ið fyrstu ferð kemur út í 1921, og uttan iva í tráð við politisku gongdina sær *sosialrealistiskur skaldskapur dagsins ljós seinast í 20-árunum.
Hetta verður stóra skaldsøgutíðin í føroyskum skaldskapi.
Menninir, ið hoyra til hetta tíðarskeiðið, skriva einar tjúgu *skaldsøgur — o.u. ein helmingur upprunaliga skrivaður á føroyskum, ein helmingur á donskum.
Á yrkjaraøkinum fáa vit stóran náttúruskaldskap og á fyrsta sinni í yrkingalíki samfelagsrevsandi skaldskap við hvøssum broddi.
*Stuttsøgan eigur góð kor, meðan *sjónleikurin enn tykist tøva á gomlum gøtum.
Í Tingakrossi 23/3-1921 finna vit hendan stubban:
»Fyrsta hefti av nýggja tíðarskriftinum, sum felagið »Varðin« gevur út, er nú útkomið. — Tíðarskriftið er ætlað at koma í 8 heftum um árið. Ritstjóri er Richard Long.
Umslagið er skrýtt við eini vakrari mynd: Varðin, ið hevjar seg móti himli, har sólin roðar yvir sund og fjørð og bygdarlag. Ein rungandi kvøða til Føroya málið av J. H. O. Djurhuus er inngangur, Sverri Patursson hevur langa og frálíka forvitnisliga grein — við myndum — um lomvigan. Símun av Skarði skrivar »Úr ymsum ættum« um »Rusland og Lenin«, Richard Long hevur týtt »Kvæðið um falkin« eftir Maxim Gorki, Christian Matras, Poul F. Joensen og M. A. Jacobsen eiga vakrar yrkingar; henda seinasta, »Heimmynd«er skaldsligur dýrgripur.
Allir limir »Varðans« fáa tíðarskriftið fyri einki. Og tað verður óivað vert at eiga.«
Longu í hesum fyrsta Varðaheftinum stíga tveir ungir yrkjarar fram, hin 22 ára gamli Poul F. Joensen úr Sumba og hin 20 ára gamli Chr. Matras av Viðareiði.
Í 3. bindi 1923 finna vit stuttsøgu og yrkingar eftir 24 ára gamla Hans Dalsgaard úr Skálavík.
Stóru prosameninir koma nakað seinni: 37 ára gamli oyndfirðingurin H. M. Ejdesgaard fær fyrstu søgu sína prentaða í 4. bindi 1924, Heðin Brú stígur fram 28 ára gamal í 9. bindi 1929 og Martin Joensen 31 ára gamal í 13. bindi 1933.
Maurentius Viðstein, kemur ikki við í Varðan fyrr enn í 1940, men kortini hevði hann áðrenn hetta gjørt vart við seg, fyrst í »Føroya Sosialdemokrati«, seinni í »Dagblaðnum«.


text:
Viðskiftafólk
P/F Poul Hansen hevur nógv og ymisk viðskiftafólk, og stór orka verður løgd í at fáa í lag júst teir innkeypsmøguleikarnar, sum teimum tørvar.
Bíleggingum taka vit ímóti bæði í telefon, við telefaxi, telduposti og elektroniskari sølu við handterminali. Sølufólk okkara vitja eisini viðskiftafólkið og kunnu har taka ímóti bíleggingum samstundis.
Sølufólk okkara vegleiða eisini viðskiftafólkum okkara, og vitja eisini samstundis, sum tey kunna og selja.
Vit kunnu eisini útvega viðskiftafólki okkara alt innbúgv, frystidiskar, kassadiskar og annað.
Spyrjið bara, vit eru her til tað sama.


text:
Smáligt sildafiskarí
vinna07-07-2017 - 23:31 - Jóanis Nielsen
Norðingur, sum hevur roynt eystanfyri ella í landnyðring úr Føroyum eftir sild, hevur hendan túrin havt smáligt fiskarí, teir landaðu í dag 300 tons til Faroe Pelagic í Kollafirði.
So skjótt, sum liðugt var at landa, loystu teir av Kollafirði og eru nú ávegis norðureftir har teir fara at fiska svartkjaft, Jupiter er eisini staddur á leiðini norður ímóti altjóða markinum norðanfyri á uml. 64N og 0,4V.
Tá ið Norðingur hevur gjørt hendan túrin, tá skal hann pussast upp, sum vit skilja, so verður tað gjørt í Norra.


text:
Tórshavnar havn
Tórshavnar havn umsitur øll havnaløgini í Tórshavnar kommunu. Tað er alt frá farmahavnini í Tórshavn til bátaplássini á bygdunum í Tórshavnar kommunu. Árliga koma og fara 3.400 skip um Tórshavnar havn, og. 680.000 tons fara um bryggjukantin.
Havnirnar
Í høvuðsheitum ber til at siga, at virksemið á havnaøkjunum í allari kommununi er farma- og ferðafólkaflutningur innan- og uttanlands, upp- og avskipan, umvælingar, proviantering og bunkring. Stutt sagt alt, sum hevur við sjóvinnu at gera.
Umskipan
Árliga nýta nógv útlensk skip Nólsoyarfjørð, Kollafjørð og Sund sum umskipingarhavn. Í Kollafirði verður frystur fiskur lagdur á goymslu til víðari flutning. Hesi skip fáa umvælingar gjørdar í landi, eins og tey proviantera og skifta manning.


text:
- Tíðindi, mentan og ítróttur
Umvæla Eirargarð fyri 25 mió. kr.
Eirargarður í Havn skal dagførast fyri 25,5 mió. kr.
Landsstýriskvinnan í almannamálum, Eyðgunn Samuelsen, fer at biðja løgtingið um pengar til at umvæla Eirargarð 14 og 16, sum eru bústovnar hjá fólki, ið bera brek.
Bústaðirnir eru í so ringum standi, at fyri einum ári síðani vórðu tey, sum har búðu, flutt í bráðskundi, tí bæði soppur og leki vórðu staðfestir
Nógvir bygningar hjá Almannaverkinum í Suðurstreymi eru ikki í nóg góðum standi, vísir kanning, sum varð gjørd í mars 2015.
Ikki egnaðir til endamálið
Almannaverkið hevur 71 bygningar í øllum landinum. 24 teirra eru í ringum standi, og av teimum 24 eru 22 í Suðurstreymi.
Nógvir bygningar eru als ikki egnaðir til endamálið, sigur Almannamálaráðið.
Í summum bygningum er støðan so ring, at pláss standa tóm, hóast bíðilisti er.
Ætlanin er fyrst at umvæla Eirargarð 14.
Sí eisini


text:
Løgmaður er ikki samdur við landsstýrismálanevndini
Løgmaður heldur fast við, at hansara tulking av lógini er røtt.
Løgmaður ætlar ikki at fylgja niðurstøðuni hjá landsstýrismálanevndini, sum í morgun hevur gjørt ta niðurstøðu, at § 14, stk 2 í hjúnalagslógini er ikki eitt yvirtikið málsøki. Løgmaður sigur í einum tíðindaskrivi, at landsstýrismálanevndin hevur ikki tikið faklig-, men einans politisk atlit í síni niðurstøðu.
"Eg fari ikki at ganga ímóti løgfrøðiligu ráðgevingini hjá Løgmansskrivstovuni, danska forsætismálaráðnum, kirkjumálaráðnum, barna- og sosialmálaráðnum, løgtingsfyrisitingini og løgfrøðiligu ráðgevingini hjá landsstýrismálanevndini. Tað havi eg eisini gjørt greitt í mínum hoyringarskrivi til landsstýrismálanevndina," sigur løgmaður.
Landsstýrismálanevndin sigur hinvegin í síni niðurstøðu av málinum, at fólkakirkjan varð yvirtikin í 2007 eftir drúgvar samráðingar millum føroyskar og danskar myndugleikar.
“Viðmerkingarnar til lógina ið setti yvirtøkuna í verk, eru rættiliga greiðar,” sigur landsstýrismálanevndin. “Har stendur m.a. at:
Hjúnalags- og kirkjurættarliga økið bera við hvørt annað á onkrum øki. Við uppskotinum
verður hjúnalagslóggávuøkið ikki yvirtikið. Tað verður framhaldandi á donskum hondum. Tó er eitt markamót, sum verður yvirtikið, nevniliga heimildin í § 15, stk. 2 í galdandi hjúnalagslóg fyri Føroyar at gera av, hvørjir ávísir prestar innan onnur trúarsamfeløg hava heimild at gifta,” vísir landsstýrismálanevndin á.
Danska familjustýrið hevur i skrivi 24. juli 2006 váttað, at teir eru samdir í, at soleiðis verður
farið fram.”
“Her verður púra greitt staðfest, at tað bert er § 15, stk. 2, sum verður yvirtikið,” sigur landsstýrismálanevndin.
“Síðani yvirtøkuna av fólkakirkjuni hevur verið arbeitt eftir hesi greiðu niðurstøðu, at tað bert er § 15, stk. 2 í hjúnalagslógini, sum er yvirtikið, og eingin onnur grein,” sigur nevndin.
Vit síggja í øllum málum, sum hava nomið við § 14, stk. 2 í hjúnalagslógini, at løgtingsumsitingin – okkara løgfrøðisligi serkunnleiki og løgfrøðisligi ráðgevi – ongantíð hevur verið í iva um, at her er talan um eitt økið, sum ikki er yvirtikið, men eitt felagsmál.
Hesum hevur Løgtingið eisini arbeitt eftir,” sigur landsstýrismálanevndin.
Nevndin vísir eisini til fyrispurningar, sum hava verið á Løgtingi – til løgmann og landsstýrisfólk – um § 14, stk. 2. Har hava løgmaður og landsstýrisfólk altíð svarað, at talan er um felagsmál.
“So seint sum 25. mai í 2016 svarar Sirið Stenberg, landsstýriskvinna, at hetta er felagsmál. Samskifti millum føroyskar og danskar myndugleikar hevur eisini greitt staðfest, at hetta er felagsmál,” sigur landsstýrismálanevndin.
Allir myndugleikar hava tí arbeitt út frá tí heilt greiðu niðurstøðu, at § 14, stk. 2 í hjúnalagslógini er felagsmál,” sigur nevndin.
Landsstýrismálanevndin kemur til ta niðurstøðu, at skal nakað yvirtakast, so er tað Løgtingið, sum skal avgera tað við løgtingslóg. Nevndin vísir til grein 46 í Stýriskipan Føroya, sum sigur, at eftir avgerð heimastýrisins verða mál yvirtikin sambært løgtingslóg.
“Tað kann tí ikki vera rætt, at nú skal tulkast, hvørt § 14, stk. 2 í hjúnalagslógini í 2007 er yvirtikin ella ikki, tá fólkakirkjan var yvirtikin. Her er einki at tulka, tí § 14, stk. 2 í hjúnalagslógini er ikki yvirtikin,” sigur landsstýrismálanevndin.
Nevndin vísir á, at við hesi tulkingini hjá løgmanni kann staðfestast, at Sirið Stenberg, landsstýriskvinna, hevur sagt ósatt fyri tinginum tann 25. mai 2016. Eisini onnur landsstýrisfólk hava arbeitt undir skeivum fortreytum, tá nú brádliga ein grein er tulkað yvirtikin í 2007, sum eingin hevur vitað um er yvirtikin. Øll politiska skipanin, bæði í Føroyum og Danmark, og onnur við hava eisini arbeitt undir skeivum fortreytum av somu orsøk, sigur landsstýrismálanevndin.
Men løgmaður ætlar ikki at fylgja niðurstøðuni hjá landsstýrismálanevndini. Hann heldur fast við, at hansara tulking av lógini er røtt.
Og landsstýrismálanevndin er ikki samd innanhýsis um niðurstøðuna. Annita á Fríðriksmørk hevur sína egnu niðurstøðu í nevndini.
Mest lisið í farnu viku
Heystarfat
Prát við Jørgen Niclasen
Trump heldur fram sína sigursgongd
Argentinski kavbáturin sprongdist eftir 40 millisekundum
Samrøða við Trine Camilla Joensen úr Valkyrjunum
Myndarøð: Væleydnað seymiskeið fyri nýbyrjarar
Rúsdrekkaávirkaður og 12 persónar í bilinum
Trolbátarnir fullfermdir á Leirvík
"Kom á 2069" - Sending 22
Smuglingin av fiskaflaki úr Norra vindur upp á seg
55 vilja vera stjóri
Ísraelar og palestinar - sum dagur og nátt
Prát við Svend Højgaard
Tvístøða kjaksending 24 - Lán til uttanlandaferðir
Lýsa fyri 70 milliónir í Fiskafingrum
Týsk Samherja-skip fingið nøvn
Vandi fyri álvarsomum stríði millum Danmark og Grønland
Eg sakni heildarætlan fyri fiskivinnuna
Íslendsk lodnuskip hava rokveiðu - norðmenn á veg
R7 Premier League 9 - aftaná 24. umfar
Samrøða við Hans Jacob Hjelm, um Dansibandsfestivalin
Klipp fyri at brúka telefon í bilinum - kanska eisini í Føroyum
Ein sólskinssøga á vetri
Messi brendi brotsspark
Samband
Postboks 226
FO-600 Saltangará


text:
HAVFRÚGVIN
Eitt maritimt trýkantsdrama
Á stálpallinum - millum kærleika og fiskivinnu - hitta vit Olivar, ið gjørdist avlamin á trolaradekki‚ hvørs einasti reiðskapur nú eru kjafturin og myndatólið. Gjøgnum hansara kritisku eygu, og sambondini sum hann hevur við familju og kenningar, uppliva vit Føroyar í dag.
HAVFRÚGVIN er ein nútíðarleikur um kærleika‚ dreymar og líkasælu, har sambond knýtast og slitna og lívið fer sína kós. Jóanes Nielsen setur sjóneykuna á menniskja í vakstrarsamfelagnum Føroyar 2016.
Tey luttakandi:
LEIKARAR Hjálmar Dam, Høgni Olsen, Beinta Clothier, Annika Johannessen, Eyð Matras, Súsanna Tórgarð og Páll Danielsen
LEIKSTJÓRI Eyðun Johannessen
PALLMYND OG BÚNAR Sámal Blak
TÓNLEIKUR OG LJÓÐMYND Jens L. Thomsen
LJÓSDESIGN Turpin Napoleon Djurhuus
VIDEO Heiðrik á Heygum
Myndir: ©Heinesen myndir
HAVFRÚGVIN er triðja stórverkið eftir Jóanes Nielsen, ið verður pallsett á Meiarínum. Í 2001 framførdi Gríma “Eitur nakað land weekend?”, ið vann Norðurlendsku Dramatikara-virðislønina og í 2009 var leikurin “Aftaná Undrið” framførdur á Tjóðpallinum.
Eitt spennandi toymi av ungum føroyskum listafólkum
Leikstjóri er Eyðun Johannessen og afturat sær hevur hann hesuferð eitt heilt serstakt toymi av ungum og dugnaligum føroyskum listafólkum. Altjóða pallsniðgevin Sámal Blak ger pallmynd og búnar. Sámal hevur gjørt pallmyndir til operur, sjónleikir og konsertir kring heimin og hevur vunnið fleiri virðislønir. Tónaskaldið Jens L. Thomsen, ið vit m.a. kenna frá bólkinum ORKA, ger tónleik og ljóðmynd. Filmsleikstjórin Heiðrik av Heygum, ið gjørdi ræðufilmin SKULD og videoløg fyri m.o. EIVØR og BYRTA, stendur fyri videoframleiðslu. Turpin N. Djurhuus stendur fyri ljósdesigni og Gunn Reginsdóttir Joensen er koreografur.


text:
Tað er ófatiligur skaði, sum Sjálvstýrisflokkurin, hatta lítla nellið, kann gera, og ja tíanverri longu hevur gjørt. Vónandi fer hesin fyrr so stolti flokkur skjótt í søguna. Hetta er ein flokkur sum í løtuni við einum mandati, og stuðlaður av at m.o. valevnum, ið at síggja til eru skilagóð, trumlar alla sunna fornuft í jørðina.
Kári P. Højgaard umboðar flokkin í Landsstýrinum. Hansara avrikslisti telur higartil, at hann brúkti eina millión, til eina láturliga fólkaatkvøðu, ið bert var eitt alibi fyri at sleppa at drepa alla vón um kommunureform. Samstundis boðar løgmaður í dag frá, at samgongulimir eru pískaðir uppá pláss, so spekulantholið hjá Kára komandi 50 árini fer at kosta føroyingum nakrar milliardir.
Men ikki nokk við tí, nú saboterar Jógvan Skorðheim okkum í Sildastríðnum. Í sambandi við viðgerina av fiskidøgunum hevur hann fingið steðga Vinnunevndini í at fylgja tilráðingunum hjá fiskifrøðingum um niðurskurð í fiskidøgunum. Hann fær harvið givið ES enn eitt kort á hondina, nevniliga at vit heldur ikki í fiskidøgunum fylgja tilráðingunum hjá fiskifrøðini.
Vónandi hava fólk, sum Kristianna Winther Poulsen og Jóanes N. Dalsgaard ringan smakk í munninum, tí tað er m.a. tær atkvøður, ið tey hava skaffa flokkinum, ið tryggja hesar politisku dáragerðir.


text:
Virkislýsing
Hetta er Sendistovan
Hvat er problemið? Hetta er spurningurin, sum vit altíð seta. Tí einhvør samskiftisuppgáva er eitt problem, sum skal loysast. Og loysa vit problemið, so tryggja vit at kundin er nøgdur – og at samstarvið við Sendistovuna altíð gevur avkast. Hetta er okkara hugburður tá vit fara til arbeiðis.
Sendistovan er føroyski heildarveitarin innan grafiska sniðgeving, skelting og stórprent, lýsingar og marknaðarføring, dekorering og on- og offlinesamskifti. Okkara kreativitetur tryggjar, at loysnin er vøkur, óvæntað og effektiv, og í góðum samstarvi við okkara kundar.
Fyri Sendistovuna er eingin uppgáva ov lítil, og eingin ov stór. Tað sum hevur týdning er at problemið verður loyst. Soleiðis ger Sendistovan. Hetta kunnu vit eisini gera fyri teg.
#Hettakunnuviteisinigerafyriteg


text:
Oddagrein: Vit tøma kramarhúsið
Hesa vikuna var var Rólant frá morgunsendingini aftur í vrevlikrókinum. Hann vísti til Bosse skemt í donskum miðlum, setti tað saman við viðmerking hjá Sossa-bossinum um nevndarviðmerking, men segði so, at tað er rættiliga langt síðani, at tey hava umrøtt danska pressu. Hann gloymir bara, at alt, sum KvF viðgerð, rætt og slætt hevur sín uppruna úr Danmark. Tosaði nakar um neyðrakett...
Og so var tað Dimmu-lingurin, sum uppfann ársins-neyðrakett, men av berari býtt-heit, sjálvur endaði uppi í himmalrúminum. Nú stovnar blaðið aftur nýggjárs-rakettuna, men gloymir at seta seg sjálvan uppá listan. Í staðin heldur hann tað vera stuttligt, at gamli fíggindin, Heðin Mortensen, aftur kann rakast, og so Kaj Leo, nú blaðið kortini hevur latið seg í Tjóðveldis-brøkurnar. Tey halda tað vera stuttligt, at Kaj Leo, segði seg ikki lúgva, men bara pella, og tað settti hann á kandidat-listan. Vit kundu spurt, hví Liljan Weihe, KvF-artistur, so ikki eisini endaði á listanum. Hon pástóð, og fekk viðhald í, at tollsnýtt, kortini ikki var at snýta, men bara ein annar máti at pella, tí KvF journalistar hava víðar heimildir, og tí revsifrítt kundu skuldseta Jørgen fyri grov lógarbrot, og tolka úttalilsini aftaná. Men kann ikki eisini ein KvF-idiotur, tolkast aftaná, sum skemtari, bolla-genta, ella journalistiskur stuttleika-pinnur?!
HarraGud, so vóru tey aftur í morgun, Rólant og hini. Hesaferð fór kvF heilt niður í lumman hjá Donald Trump, linkaði so til amerikanskar lýsingar, og kom so við niðurstøðuni um, at so at siga allar lýsingar í USA eru politiskar. Samstundis uppliva vit, at 19 ára gamla Kristina, hevur tikið sæti í løgtinginum fyri Annitu á Fríðriksmørk. Og so kom “fjalda” lýsingin í tíðindunum: Hesaferð borið fram av Sigruni Brend, sum eisini visti at siga, at “Kristina arbeiðir hjá Skyn ...” Tað er helst verri statt í Føroyum enn í USA. Hetta hendir, tí føroyingar liva í eini Klan-skipan og ikki í einum fólkaræði. Spell, men vit hava so R7 og Beinir Joensen, at mótmæla við umfatandi undirskriftum, fyri at fáa KvF leiðsluna frá. Trupulleikin er, at Klan-skipanin er verri enn nøkur virus, so hon loyvir ikki tíðindunum um undirskriftirnar at koma innum trongu ostaklokkuna.
Hetta verður, sum kunnugt seinasta blað, fyribils í hálvt ár, tí nú skulu bøkurnar skrivast um eitt langt og áhugavert lív, bæði privat og fakliga. Vit skulu tó siga, at vit fara framvegis at dagføra heimasíðuna.
Vit fara at enda ynskja øllum eini gleðilig jól.
Sostatt verður ikki meira hesaferð, tí nú tøma vit kramarhúsið fyribils, og fylla á aftur so hvørt...